Argitalpena: EHAA, 2004/3/4, 44. zk.; EAO, 2011/11/19, 279. zk.\n§ 260. 2/2004 LEGEA, OTSAILAREN 25EKOA, Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzkoA\nItxura denez, datu pertsonalak eta intimitatea ondo babestu beharra bide-argi moduko bat da Batasunaren arauetarako, eta justu datu pertsonalen babesa arautzeko ez diren beste zuzentarau-proposamen batzuk ere hartzen ditu itzalpean behar horrek, hala nola komunikazio elektronikoetarako sare eta zerbitzuak arautzeko esparru erkide bati buruz Europako Legebiltzarrak eta Kontseiluak egin zuten zuzentarau-proposamena (Aldizkari Ofiziala, C 365 E, 2000/12/19koa).\nZehatzeko araubiderako utzi dugu III. titulua. Erantzuleak nor diren, arau-hausteen tipifikazioa eta dagozkien zigorrak datoz jasota. 45/2001 (EE) Erregelamenduan jartzen duenez -lehen ere aipatu dugu-, datu pertsonalak babesteko sistemak ezinbestekoa du eskubide-betebeharrak zehaztea, baina baita arau-hausleentzako modu-moduko zigorrak ere. Gure honetan, berriz, fitxategien titularrak nor diren ikusita, titular bereziak baitira, administrazio, erakunde eta korporazioetako langileen arau-hausteak hartu ditugu, batez ere, kontuan, halakoen fitxategietan aplikatu behar denez legea.\n1.- Euskal Autonomia Erkidegoak, lurralde historikoetako foru-erakundeek eta Euskal Autonomia Erkidegoko toki-erakundeek datu pertsonaletarako sorturiko edo kudeaturiko fitxategiak arautzea.\n2.- Datuak Babesteko Euskal Bulegoa sortzea eta arautzea.\n1.- Datu pertsonaletarako fitxategietan aplika daiteke lege hau. Zuzenbide publikoko ahalak gauzatzeko sortu edo kudeatuak behar dute izan fitxategi horiek; honako hauek sortuak edo kudeatuak:\nk) Eusko Legebiltzarrak lege bidez sorturiko beste edozein organismo edo erakundek -berdin dio nortasun jurdikoa duen edo ez-, lege horrek bestelakorik xedatzen ez badu.\n2.- Aurreko zenbaki horretan jarrita dagoena jarrita dagoela ere, honako fitxategi hauetan ez da aplikatuko lege hau:\n3.- Estatistiketarako besterik ez badira eta funtzio estatistiko publikoari buruzko legeen babesean badaude, datu pertsonalak tratatzeko, hartarako berariazko xedapenak eta -halako ezer xedatzen badu- lege honetan bereziki xedaturikoa bete beharko dira.\n4.- Osasuneko erakunde eta zentro publikoek eta hor lan egiten duten profesionalek osasun-arloko legeetan xedaturik dagoenaren arabera tratatu ahal izango dituzte etortzen zaizkien gaixoen edo bertan tratatu behar dituzten gaixoen osasunari buruzko datu pertsonalak. Hala ere, lege horiekin bateraezina ez den guztirako, lege honetan xedaturikoa ere bete beharko da.\n5.- Euskadiko poliziek datu pertsonaletarako sortu edo kudeatzen dituzten fitxategietan ere -artikulu honetako 2. zenbakian agertzen direnen artean ez badaude- lege honetan xedaturikoa aplikatu beharko da, araubide juridikoan dituzten berezitasunak zainduta. Hemen daude berezitasun horiek: Datu Pertsonalak Babesteko abenduaren 13ko 15/1999 Lege Organikoan eta Euskal Autonomia Erkidegoko Poliziari buruzko uztailaren 17ko 4/1992 Legean.\nc) Datuen tratamendua: eragiketa eta prozedura teknikoak dira -batzuetan automatizatuak beste batzuetan ez-, eta datuak bildu, grabatu, gorde, landu, aldatu, blokeatu eta indarrik gabe uzteko aukera ematen dute. Komunikazio, kontsulta, elkarkonexio eta transferentzien eraginez datuak uztea ere datuak tratatzea da.\n4. Artikulua - Fitxategiak sortzea, aldatzea eta ezabatzea\n1.- Autonomia Erkidegoko Administrazioko fitxategiak sortzeko, aldatzeko eta ezabatzeko, dena delako fitxategia atxikita dagoen saileko titularraren agindu bidez egin beharko da. Indarrean dauden legeek eskatutako aipamen guztiak jaso beharko ditu agindu horrek, eta Euskal Herriko Agintaritzaren Aldizkarian argitaratu beharko da. Agindu hori egiteko prozedura xedapen orokorrak egiteko erabakita dagoen berbera izango da.\n2.- Datu pertsonalen fitxategiak beste administrazio, erakunde edo korporazio batzuetakoak badira, berriz, hura sortu, aldatu edo ezabatzeko erabakiak edo xedapenak derrigorrezko aipamen guztiak jaso beharko ditu eta Euskal Herriko Agintaritzaren Aldizkarian edo lurralde historikoko aldizkarian argitaratuko da, fitxategia duenaren eginkizun edo aginpideak zein lurralde-eremutara iristen diren kontuan hartuta.\n5. Artikulua - Datu pertsonalak biltzea\n6. Artikulua - Interesdunei eman beharreko informazioa\n7. Artikulua - Segurtasuneko agiriaren gutxieneko edukia onartzea\n8. Artikulua - Interesduenen eskubideak erabiltzeko prozedura\n1.- Datuen aurka egiteko, datuetara iristeko, datu horiek zuzentzeko, indarrik gabe uzteko eta legeak onarturiko beste edozertarako eskubidea izango dute interesdunek. Legean zehazturikoa izango da eskubide horien edukia.\n2.- Aurreko zenbakian zehazturiko eskubideak erabiltzeko prozedura administrazio, erakunde edo korporazio bakoitzak arautuko du, erregelamendu bidez, lege hau bete behar duten beren fitxategietarako. Horregatik ez dute inolako ordainik eskatuko.\n9. Artikulua - Datuak Babesteko Euskal Bulegoan erreklamazioak aurkeztea\n1.- Lege honetan xedaturikoaren aurka ezer egiten badu inork, interesdunek Datuak Babesteko Euskal Bulegoan erreklama dezakete. Erregelamendu bidez zehaztuko da nola.\n2.- Interesdunen bati ez badiote uzten datuen aurka egiteko, datuetara iristeko, datuak zuzentzeko, indarrik gabe uzteko edo legeetan -datu pertsonalak babesteko legeetan- aitorturiko beste edozertarako eskubidea erabiltzen, Datuak Babesteko Euskal Bulegoari jakinarazteko aukera izango du, eta hark, orduan, ezezko hori bidezkoa den edo ez ikusi beharko du.\n3.- Gehienez ere sei hilabeteko epea dago eskubideak ziurtatzeko berariazko ebazpena emateko eta jakinarazteko, eta administrazio-isiltasunak, halakoetan, eskatutako ziurtatze horri ezezkoa eman diotela esan nahiko du.\n4.- Administrazioarekiko auzi-errekurtsoa jar daiteke Datuak Babesteko Euskal Bulegoaren ebazpenen aurka. Nahi izanez gero, aurretiaz, berraztertzeko errekurtsoa jar daiteke.\n10. Artikulua - Sorrera eta araubide juridikoa\n1.- Datuak Babesteko Euskal Bulegoa sortzen da. Zuzenbide publikoko entea izango da, nortasun juridiko propioa eta gaitasun publiko eta pribatu erabatekoa izango ditu, eta herri-administrazioekiko inongo loturarik gabe beteko ditu bere eginkizunak. Lege honetan eta bere estatutuan xedatutakoaren arabera jardungo du; estatutu hori Eusko Jaurlaritzaren dekretu baten bidez onartu beharko da, Lehendakariordetzak proposaturik.\n2.- Administrazioaren ahalak gauzatu behar dituenean, Datuak Babesteko Euskal Bulegoak azaroaren 26ko 30/1992 Legea bete beharko du, Herri Administrazioen Araubide Juridikoaren eta Administrazio Prozedura Erkidearen Legea. Gainerako jardunean, Datu Pertsonalak Babesteko abenduaren 13ko 15/1999 Lege Organikoa, lege hau eta lege horiek garatzeko xedapenak bete beharko ditu.\n3.- Ondarerik eskuratzeko edo ezer kontratatzeko, indarrean dagoen zuzenbide publikoa bete beharko du Datuak Babesteko Euskal Bulegoak. Bulegoaren ondasun eta eskubideak Euskal Autonomia Erkidegoaren ondarekoak izango dira.\n4.- Auzibidean jardun beharra badago, Euskal Autonomia Erkidegoko Administrazioko zerbitzu juridikoen ardura izango da Datuak Babesteko Euskal Bulegoa ordezkatzea eta defendatzea, arauetan xedaturik daukatenaren arabera.\n11. Artikulua - Langileak\n1.- Lege honetako 2.1 artikuluan aipaturik datozen herri-administrazioetako eta erakundeetako funtzionarioek eta propio kontrataturiko langileek beteko dituzte Datuak Babesteko Euskal Bulegoko lanpostuak, lanpostu bakoitzak dituen eginkizunen arabera. Beren lanean ezagutzen dituzten datu pertsonalak isilpean gorde beharko dituzte langile horiek, derrigor.\n2.- Datuak Babesteko Euskal Bulegoko langileak Euskal Autonomia Erkidegoko Administrazio orokorreko funtzio publikoko arauen pean egongo dira. Arau horiekin bat, Datuak Babesteko Euskal Bulegoari dagokio lanpostuak eskuratzeko sistema erabakitzea, baldintzak eta hautaproben ezaugarriak zehaztea, bai eta lanpostuak betetzeko eta laneko sustapeneko prozeduretako deialdiak egitea eta prozedura horiek kudeatzea eta ebaztea ere.\n3.- Ahal publikoak erabili beharra daukaten lanpostuak funtzionarioentzat gordeta egongo dira.\n12. Artikulua - Baliabideak\n13. Artikulua - Aurrekontua\n14. Artikulua - Gobernu-organoak\n15. Artikulua - Zuzendaria\n1.- Zuzendariak zuzentzen eta ordezkatzen du Datuak Babesteko Euskal Bulegoa. Eusko Jaurlaritzaren dekretu baten bidez izendatuko dute, lau urterako.\n2.- Inolako loturarik gabe eta objektibotasunez beteko ditu bere zereginak, eta ez du inolako jarraibiderik bete beharrik izango. Baina Kontseilu Aholkuemaileak, bere zereginak betetzean, ezer proposatzen badio, zuzendariak entzun egin beharko dio.\n3.- Datuak Babesteko Euskal Bulegoko zuzendariak kargua epea amaitu baino lehenago uztekotan, honako arrazoi hauetakoren batengatik utziko du:\n4.- Datuak Babesteko Euskal Bulegoko zuzendaria goi-kargua izango da, aurretik eginkizun publikoren bat betetzen bazuen zerbitzu berezietan geratuko da, eta Autonomia Erkidegoko administrazioko goi-karguen bateraezintasun-sistemaren pean egongo da.\n16. Artikulua - Kontseilu Aholku-emailea\n1.- Datuak Babesteko Euskal Bulegoak Kontseilu Aholku-emaile bat izango du, aholkuak emateko. Honako kide hauek izango ditu:\n2.- Kontseilu Aholku-emaileak berak onartuko ditu bere antolaketako eta funtzionamenduko arauak. Lehendakari-kargua eta idazkari-kargua egongo dira arau horietan aurreikusita, eta nola aukeratu edo izendatu behar diren ere bai.\n17. Artikulua - Zereginak\n1.- Lege honetako 2.1 artikuluan aipaturik datozen fitxategiak direla-eta, eta Euskal Autonomia Erkidegoaren aginpideen eremuan, hona hemen Datuak Babesteko Euskal Bulegoaren eginkizunak:\n2.- Aurreko zenbakian zehaztu diren eginkizunak direla-eta, Datuak Babesteko Euskal Bulegoa kontroleko agintetzat hartuko da, eta lan horretan erabateko independentzia eta objektibotasuna izango du, legeak bermaturik.\n18. Artikulua - Datuak Babesteko Erregistroa\n1.- Datuak Babesteko Erregistroa sortzen da. Datuak Babesteko Euskal Bulegoaren barruan egongo da organo hori, bulegoaren estatutuetan zehazturiko moduan.\n2.- Datuak Babesteko Erregistroan honako gauza hauek inskribatu beharko dira:\n3.- Baten batek inskribatzeko eskatu, baina Datuak Babesteko Erregistroak uste badu eskabide hori ez dela zuzenbidearen araberakoa, ezezkoa erantzun dezake erregistroak. Halakoetan, Datuak Babesteko Euskal Bulegoko zuzendariak eskari-egileari beharrezko zuzenketak egiteko eskatu beharko dio.\n4.- Lege honetako 2.1 artikuluan aipatutako fitxategiak Datuak Babesteko Erregistroan nola inskribatu behar diren, inskripzioen edukia, nola aldatu, indarrik gabe nola utzi, ebazpenen aurkako erreklamazioak eta errekurtsoak nola aurkeztu eta halako gainerako gorabeherak erregelamendu bidez arautuko dira.\n5.- Edonork kontsulta dezake, dohainik, Datuak Babesteko Erregistroa. Behar duen informazioa erregistro horretan eskatuz, edonork jakin dezake datu pertsonalik tratatzen ari ote diren, zertarako ari diren hori egiten eta nor den arduraduna.\n19. Artikulua - Ikuskapen-ahalmena\n1.- Datuak Babesteko Euskal Bulegoak, kontroleko agintea denez, bere esku izango du lege honetako 2.1 artikuluan aipaturik dauden fitxategiak ikuskatzea. Bere lana egiteko behar duen informazio guztia bilduko du halakoetan. Horretarako, nahi badu, agiriak erakusteko edo bidaltzeko eska dezake, eta dauden tokian aztertu, eta datuak tratatzeko erabilitako tresna fisikoak eta logikoak ere azter ditzake, instalaturik dauden lokaletara joanda.\n2.- Aurreko zenbakian aipatzen den ikuskatze-lana egiten duten funtzionarioak aginte publikotzat joko dira lan horretan ari direla; eta beren zereginak betetzen dihardutenean jakiten dutena isilpean gorde beharko dute derrigor, baita lan hori utzi eta gero ere.\n20. Artikulua - Fitxategien titularrei errekerimendua egitea\n21. Artikulua - Erantzuleak\n22. Artikulua - Arau-hauste motak\n1.- Arau-hausteak arinak, larriak edo oso larriak izango dira.\n2.- Hauek dira arau-hauste arinak:\n3.- Hauek dira arau-hauste larriak:\n4.- Hauek dira oso arau-hauste larriak:\n5.- Artikulu honetan egin den arau-hausteen tipifikazioa gorabehera, Euskal Autonomia Erkidegoak aginpiderik ez duen gaietan datuen babesari buruzko Estatuko legeetako tipifikazioek bere hartan irauten dute.\n23. Artikulua - Zigor-motak\n1.- 601,01 eta 60.101,21 euro bitarteko isuna arau-hauste arinengatik.\n2.- 60.101,21 eta 300.506,05 euro bitarteko isuna arau-hauste larriengatik.\n3.- 300.506,05 eta 601.012,1 euro bitarteko isuna oso arau-hauste larriengatik.\n4.- Zigorren zenbatekoa zehazteko, honako gauza hauek hartuko dira kontuan: erasandako eskubide pertsonalak nolakoak diren, tratamenduen zenbatekoa, lortutako irabaziak, arau-hausteak zenbateraino diren nahita egindakoak, behin baino gehiagotan egin ote diren, interesdunei eta beste batzuei (hirugarrenei) eragindako kalte-galerak eta dena delako arau-haustea zenbateraino den legez kanpokoa zehazteko eta zenbaterainoko erruduntasuna dagoen zehazteko garrantzitsua den beste edozein gorabehera.\n5.- Tartean diren gorabeherak gogoan harturik, ikusten bada inputatuaren errua uste baino dezente txikiagoa dela edo arau-hausteak dezente gutxiago urratzen dituela legeak, berez legokiokeen arau-hauste motako eskala baino justu arau-hauste arinagoen motako eskala aplikatuz zehaztuko du zigorraren zenbatekoa erakunde zigortzaileak.\n6.- Ezin da, inola ere ez, zigortu nahi den arau-hauste motari legez dagokion zigorra baino larriagorik jarri.\n7.- Eusko Jaurlaritzak, aldika-aldika, zigorren zenbatekoa eguneratu egingo du, prezioen indizeen aldaketen arabera.\n24. Artikulua - Herri-administrazioek, erakundeek eta Zuzenbide publikoko korporazioek egindako arau-hausteak\n1.- Dagokion prozedura-instrukzioa egin, eta aurreko artikuluko arau-hausteetakoren bat edo batzuk gertatu direla ikusiz gero ondorio modura -lege honetako 2.1 artikuluko fitxategiei dagokienez-, Datuak Babesteko Euskal Bulegoko zuzendariak, ebazpen bidez, arau-haustearen ondorioak gerarazteko edo zuzentzeko beharrezko neurriak aginduko ditu. Ebazpen hori fitxategiaren erantzuleari, hierarkiaz gainetik duen erakundeari eta -halakorik baldin badago- tartean direnei jakinarazi behar zaie, eta ebazpen horrek amaitzen du administrazio-bidea.\n2.- Datuak Babesteko Euskal Bulegoko zuzendariak, diziplinazko bidetik jotzeko ere proposa dezake, hala badagokio. Herri-administrazioetan eta lege honetako 2.1 artikuluan aipatutako erakunde eta korporazioetan lan egiten duten funtzionarioen eta langileen diziplina-araubidea zehazten duten legeetan ezarritakoak izango dira erabili beharreko prozedura eta jarri beharreko zigorrak. Ondorio horietarako, lege honetan tipifikaturiko arau-hausteak aplikatu beharreko diziplina-araubidearen osagarri izango dira.\n3.- Zigor-prozedurarik behar izanez gero, Euskal Autonomia Erkidegoko Herri Administrazioen Zigortzeko Ahalmenari buruzko otsailaren 20ko 2/1998 Legean jartzen duena bete beharko da.\n4.- Aurreko puntuetan aipatzen diren neurri eta jarduerak direla-eta ematen diren ebazpenak Datuak Babesteko Euskal Bulegoari jakianarazi beharko zaizkio.\n5.- Datuak Babesteko Euskal Bulegoko zuzendariak Arartekoari jakinarazi beharko dizkio aurreko puntu horietaz baliatuz egiten dituen jarduerak eta ematen dituen ebazpenak.\n25. Artikulua - Fitxategiak geldiaraztea\nInork beste inoren datu pertsonalak legez kanpo erabiltzen edo uzten baditu, oso arau-hauste larria egiteko moduan, eta, horrenbestez, jokaera horrek traba eta eragozpen larriak badakartza herritarren eskubideen erabilerarako eta nortasuna askatasunez garatzeko -bai Konstituzioan bai legeetan bermaturik daude erabilera eta garapen horiek-, Datuak Babesteko Euskal Bulegoko zuzendariak datu pertsonalen fitxategien erantzuleei eska diezaieke aurrerantzean daturik ez erabiltzeko edo uzteko legez kanpo. Ez baldin badiote errekerimenduari kasu egiten, fitxategi horiek geldirazi egin ditzake ebazpen arrazoitu bidez, tartean direnen eskubideak atzera ezartzeko, eta horretarako bakarrik.\nLehena - Fitxategien berri Datuak Babesteko Euskal Bulegoari ematea\nBigarrena - Erroldako datuak jakinaraztea\n1.- Datu Pertsonalak Babesteko abenduaren 13ko 15/1999 Lege Organikoko bigarren xedapen gehigarrian eta Toki Jaurbidearen Oinarriak Arautzen dituen apirilaren 2ko 7/1985 Legeko 17.3 artikuluan zehazturik dagoen moduan,Euskal Autonomia Erkidegoko Administrazio orokorrak eta foru-administrazioek, biztanleen fitxategiak edo erregistroak sortze aldera, Euskal Estatistika Erakundeari aginpideak dauzkaten lurraldeetako biztanleen udal-erroldetan dauden fitxategien kopia eguneratu bat eska diezaiokete, interesdunaren oniritziaren beharrik gabe, honako datu hauek eskuratzeko: izena, abizenak, helbidea, sexua eta jaiotze-eguna. Komunikaziorako balioko dute biztanleen fitxategi edo erregistro horiek, hau da, herri-administrazio bakoitzeko organoen eta dagokien lurraldean bizi diren interesdunen arteko komunikaziorako, herri-administrazio bakoitzaren aginpideetatik datozen harreman juridiko-administratiboei dagokionez.\n2.- Aurreko paragrafoan xedaturikoaren ondorioetarako, Euskal Autonomia Erkidegoko Estatistikari buruzko apirilaren 28ko 4/1986 Legeko 29. artikulua aldatu, eta honela gelditzen da: agindu horren gaur egungo idazkera aginduaren 1. zenbakia izango da aurrerantzean, eta honako 2. zenbaki hau gehitzen zaio:\nHirugarrena - Arartekoaren eta Datuak Babesteko Estatuko Bulegoaren aginpideak\n1.- Lege honetan xedaturikoa garatzeko eta aplikatzeko baimena du Eusko Jaurlaritzak.\n2.- Beharrezko aurrekontu-atala sortzeko eta, Euskal Autonomia Erkidegoko aurrekontu-araubidea antolatzen duten legeekin bat, aurrekontua lege honetan xedaturikoa aplikatzeko behar beste aldatzeko baimena du Ogasun eta Herri Administrazio Sailak.


Danobat Group Soraluce eta Fagor Automation Bilboko biurtekoan izango dira - Debagoiena - Goiena.eus\nDanobat Group Soraluce eta Fagor Automation Bilboko biurtekoan izango dira\nLeire Kortabarria 2015-10-28 08:00\n2014ko biurtekoaren sarrera.\n2016ko maiatzaren 30etik ekainaren 4ra arte izango da Espainiako Makina-Erremintaren Biurtekoa, BECen, eta dagoeneko parte-hartzaile batzuen berri eman du antolakuntzak. Hain zuzen, Mondragon Korporazioko Danobat Group Soralucek eta Fagor Automation bertan izango direla aurreratu dute. Izan ere, Milanen nazioarteko azoka baten parte hartu dute hainbat enpresak, eta hango berritasunak BECen ere erakutsiko dituzte.\nMilango EMO azokan parte hartu dute hainbat euskal enpresak, tartean Danobat Group Soraluce eta Fagor Automation kooperatibek. Urriaren 5etik 10era izan da. 1.300 erakusle eta 150.000 bisitari izan ditu aurten, eta Hego Euskal Herriko eta Espainiako 54 enpresak parte hartu dute.\nDanobat Group Soralucek makina-gama berria aurkeztu du Milanen, diseinu kontzeptu berriarekin egina. Hain zuzen, langilearen beharrak hobeto ase nahi dira makina horiekin, ergonomia eta segurtasun hobeak eskainiz.\nFagor Automationek, bere aldetik, soluzio absolutua duten kaptazio-sistema irekien familia berria aurkeztu du; baita erresoluzio nanometrikoak dituzten erregelen familia berria, eta zenbaki-kontrol berria, fresatzaileetarako prestazio berriak dituena.


Veney - Wikipedia, entziklopedia askea.\nChristian TISSOUX (2014-2020)\n48° 28′ 01″ N, 6° 48′ 48″ E / 48.466944444444°N,6.8133333333333°E / 48.466944444444; 6.8133333333333Koordenatuak: 48° 28′ 01″ N, 6° 48′ 48″ E / 48.466944444444°N,6.8133333333333°E / 48.466944444444; 6.8133333333333\nBertrichamps, Merviller, Neufmaisons eta Vacqueville\nVeney Frantziako udalerri bat da, Meurthe-et-Moselle departamenduan dagoena, Grand Est eskualdean. 2013an 51 biztanle zituen.\n2007an Veney udalerrian erroldatutako biztanleak 51 ziren. Familiak 19 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 11 seme-alabak dituzten bikoteak ziren.\n2007an 27 etxebizitza zeuden, 19 familiaren etxebizitza nagusia ziren, 4 bigarren erresidentzia ziren eta 4 hutsik zeuden. 25 etxeak ziren eta 1apartamentu bat zen. 19 etxebizitza nagusietatik 17 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek bi gela zituen, 3 etxek hiru zituzten, 6 etxek lau zituzten eta 10 etxek bost zituzten. 13 etxek euren parking plaza propioa zuten azpian. 9 etxetan ibilgailu bat zegoen eta 9 etxetan bat baino gehiago zituzten.\nVeney udalerriko biztanleria-piramidea 2009an .\n2007an lan egiteko adina zuten pertsonak 37 ziren, horien artean 24 aktiboak ziren eta 13 inaktiboak ziren. 24 pertsona aktiboetatik 19 lanean zeuden (9 gizon eta 10 emakume) eta 5 langabezian zeuden (3 gizon eta 2 emakume). 13 pertsona inaktiboetatik 6 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.\nVacqueville (1,5 km)\nNeufmaisons (2,7 km)\nMerviller (3,1 km)\nPexonne (4,4 km)\nBertrichamps (4,5 km)\nSainte-Pôle (4,8 km)\nSaint-Maurice-aux-Forges (5,4 km)\nFenneviller (5,5 km)\nReherrey (5,8 km)\nWikimedia Commonsen badira fitxategi gehiago, gai hau dutenak: Veney\nOrriaren azken aldaketa: 20 maiatza 2018, 15:15.


Nire ametsa — EuskoSare\nEuskoSare > Forums > Mesederik nahi? > Nire ametsa\nPosted by Mar Iturribide at April 25. 2008\nNire ametsa Juanes abeslaria ezagutzea da. Beharbada Iruñean emango duen hurrengo kontzertuan? Norbaitek lagun diezadake nire ametsa lortzeko?\nRe: Nire ametsa\nPosted by Maitane Etxeaundia at April 25. 2008\nEz duk amets makala. Nik ezin zaitzaket lagundu,...foroaren izenburuak "amets txikiak" jartzen zuen, ez? Listoia oso altu jarri duzu Mar! Nik gehienez kontzertura lagunduko nizuke. Gustatzen zait Juanes. Noiz da kontzertua. Ba al dituzu sarrerak? Nongoa zara? Ni joatekotan, Barakaldotik joango nintzake. Eta zu?\nPosted by Zoraima Martínez de Pisón at May 06. 2008\nNire ametsa Juanes ezagutzea litzateke...baino ez bere Iruñako ko kontzertuan, Valladoliden baizik - hara joango naiz eta Maiatzaren 24an: Valladolid Latino 2008 du izena kontzertuak: Zazpi abeslarik joko dute: Alejandro Fernández-ek, Alejandro Sanz-ek, El Canto del Loco-k, El Sueño de Morfeo-k, Raúl Quijano-k, Nek-ek eta JUANES-ek. Norbaitek etorri nahi badu, sarrerek 25 euro balio dute.\nPreviously Maitane Etxeaundia wrote:\nPosted by Sandra Nieto at May 07. 2008\nPreviously Zoraima Martínez de Pisón wrote:\nZoraima, seguraski zuk ez dauzkazu arazorik Valladolidera joateko eta han, agian zure ametsa lortuko duzu. Zorte on!!


Matxinadaren erretratua | Kultura | Berria\nKatakrakek Nanni Balestriniren 'Den-dena nahi dugu' eleberri ikonikoa argitaratu du. Italiako hegoaldetik iparraldera joan ziren proletarioek piztu zuten altxamenduaren kontakizuna da.\nAurtengo maiatzean hil zen Balestrini, eta aste batzuk lehenago adostu zuen Katakrakekin eleberria euskaratzea. BERRIA Tamaina handiagoan ikusi\nPertsonaia baten bitartez, 1960ko hamarkadako Italiako langile masaren historia erretratatu zuen Nanni Balestrinik (Milan, Italia, 1935 - Roma, 2019) 1971n, bere lanik sonatuenean: Den-dena nahi dugu eleberrian —Vogliamo tutto jatorrizkoan—. Haren obraren ardatz diren konpromiso politikoa eta esperimentazioa uztartzen ditu lanak, eta Katakrakek euskarara ekarri du: Fernando Reyk itzuli du, eta Iñigo Aranbarrik eta Franco Berardi Bifo-k hitzaurre bana idatzi diote. Euskaraz irakur daitekeen Balestriniren lehen liburua da.\n1960ko hamarkadan Europa osoan izan ziren migrazioak, eta fenomenoak ezaugarri batzuk izan zituen toki bakoitzean. Italian, hegoaldetik iparraldera abiatu ziren langile ugari, hango lilurak erakarrita. Lantegietara heldu berri ziren trebakuntzarik gabeko proletarioek ez zuten, iparraldekoek bezala, erresistentzia partisanoaren kontakizuna jaso, eta, beraz, ez zuten ez diskurtsorik, ez ideologiarik. Baina logikari jarraitu gabe, krisi bat sortu zuten; arrakala bat sisteman. Haiek den-dena nahi zuten, baina espektatibak apurtu zitzaizkien, eta den-dena suntsitzea erabaki zuten. «Hegoaldeko langileak, kaikua eta ezjakina, 50 urteko estrategia kapitalista krisian jarri zuen: muntaketa katean oinarritutako fabriketako ekoizpena eta masa langilea», Balestriniren esanetan.\nIkasleen borroka piztu zen jarraian, eta Poliziak eta epaileek errepresio garai bat abiatu zuten. Horrekin batera, produkzio sistema aldatu egin zen: teknologiaren iraultzaren ondorioz, katearen bidezko eredu industriala krisian sartu zen, eta eskulanaren balioaren galerak, energia krisi gogor batekin batera, kaleratze masiboak eragin zituen.\nPertsonaia batean gorpuztu zuen Balestrinik gizarte maila bereko milaka kideren esperientzia, hegoaldetik Turingo Fiat lantegira joandako behargin batean. Lantegiaren borroka ezagutu ondoren, kapitalismo basatiaren bortizkeria jasango du protagonistak, eta beste langileekin batuko da errebolta pizteko.\nEdukian ez ezik, forman ere lan iraultzailea da. Balestrini Italiako Abangoardia berria literatur mugimenduko kide izan zen, eta lengoaiaren esperimentazio formala bilatzen zuen. Abiadurak bereizten du haren idazkera, eta liburu honek ere erritmo bizia du: hitz jarioa etengabea da, eta apenas duen puntuazio markarik. Hitz bakarrean laburbildu du Hedoi Etxarte Katakrakeko kideak testua: «Frenetikoa». Hala ere, kaotikoa irudi dezakeen idazkera horren atzean muntatze lan neurtua dago: «Jende askoren hitzak eta ikuspuntuak jaso zituen, eta pertsonaia bakarrean eman».\nItzultzaileak ere lan eskerga egin behar izan du testuaren ahozkotasun kutsua eta abiadura modu fidel eta aldi berean ulergarrian ekartzeko euskarara, italierak eta euskarak sintaxi ezberdina dutelako. «Erronka» gisa hartu du lana Reyk: «Desafioa izan da zailtasun horiekin testu naturala sortzea». Horretarako, testutik «pixka bat urrundu» da, ondoren berriz eraikitzeko. Bestalde, liburuan italieraren dialekto batzuen ukitu txikiak daude, eta horiek nafarrerarekin bete ditu Reyk; betiere euskara batutik aldendu gabe. Zailtasunak zailtasun, euskarak «baliabide asko» dituela nabarmendu du, eta emaitzarekin «pozik» dagoela.\nIragan maiatzean zendu zen Balestrini, eta aste batzuk lehenago adostu zuen Katakrakekin lana euskarara ekartzea. Zalantzarik gabe, liburu ikoniko bat da itzuli diotena; Europako mugimendu iraultzaileentzako erreferentziazkoa. «Badu bere mito partea», Etxarteren hitzetan.\nBeste garaien kronika\nEleberriaren 2003ko gaztelaniazko edizioaren hitzaurrean, idazleak esan zuen leku eta garai jakin baten kontakizuna zela obra, ordurako «zaharkitua» zegoena. Kanpotik irakurrita, bestelakoak dira interpretazioak: Etxarteren arabera, egun munduko zenbait tokitan —«Europatik kanpo, hegoalde eta ekialderantz»— existitzen den langile masaren argazkia izan daiteke, edota Euskal Herrian bertan «ezabatua» izan den historiaren zati batena. «Nork daki [Iruñeko] Yamagutxi parkean fabrika erraldoi bat egon zela?», galdetu du. Reyk, berriz, egun Afrikatik Europara doazen migratzaileen bizipenekin alderatu du: «Paradisua izanen dela pentsatuz etortzen dira, eta iruzur bat aurkitzen dute». Toki eta une ezberdinetan ezaugarri ezberdinekin jazo diren gertaera ugari biltzen dituen nobela bat da.


blogs eitb | Euskara - Part 2\nAuthor Archives: blogs eitb\nThis entry was posted in bitxikeriak and tagged gaelikoaren aldeko lasterketa, Rith 2016 lasterketa, Rith ibilbidea 2016 on 7 martxoa, 2016 by blogs eitb.\nThis entry was posted in sare sozialak and tagged Facebook euskaraz, nola konfiguratu facebook euskaraz, sare sozialak euskaraz on 3 martxoa, 2016 by blogs eitb.\n‘Jotamentala’ dokumentala Bilbon aurkeztuko dute gaur\n‘Jotamentala’ film dokumentala gaur estreinatuko da Bilboko Bizkaia Aretoa auditorioan. AIKO Taldeak eta Bideografikek ekoiztuta, euskaraz eta gaztelaniaz egindako proiektu honek jotaren inguruko ibilbide zorrotza egiten du 50 minututan. Dantza tradizional horren jatorritik hasi, bilakaeratik eta aldaeretatik igaro, eta gaur egungo egoeran eta aurreikusten zaion etorkizunean amaitzen da.\nAIKO Taldeak dantza herrikoi ezagunenetakoa eta klasikoenetakoa irudien bitartez omentzea erabaki du. Kideez gain, ‘Jotamentala’ dokumentalak aditu askoren testigantza ere eskainiko digu: Cesc Gelabert edo Jon Maya bezalako dantzari eta koreografoena, eta Juan Antonio Urbeltz, Jon Pertika, Iñaki Irigoyen edo Jose Inazio Ansorena bezalako folklorearen ikerlariena, besteak beste.\nFilmaren jatorria, AIKO Taldeak jotaren aurrean duen debozioan, eta bere ibilbidean milaka pertsonari transmititzea lortu izatean dago. Banaka eta bikoteka egiten den erabateko dantzak, aldi berean iradokitzeko, jolasteko eta gorteatzeko aukera ematen du. Hori dela eta, Elizak bekatuzkoa zela esan zuen. Folklorearen imajinario nazionalistak landa ingurunekotzat hartu zuen arren, batez ere hirikoa izan zen eta da, gaur egun; horregatik da hain ezaguna. Etengabe eguneratzeko eta berriztatzeko aukera ematen duenez, erabateko indarra eta gaurkotasuna duen kultur adierazpena bilakatu da.\n‘Jotamentala’, AIKO Taldeak Interneten jotari buruzko plataforma martxan jartzeko duen egitasmo handiaren barruan sartzen da. Bertan audio eta bideo grabazioak, partiturak, idazkiak, gogoetak, proposamen didaktikoak, ariketak, pausoak eta, orokorrean, dantza herrikoi horren inguruan ekarpena egin dezakeen edozein elementu sartu ahal izango da. Horrela, dokumentala jotaren jatorriei, oinarriei, esanahiari eta bilakaera historikoari buruzko sarrera da. Hona hemen, proiektuaren trailerra, aurrerapen gisa:\nJotamentala – Trailer from Bideografik on Vimeo.\nWelles eta Cyrus\nAdituen iritziarekin batera, ‘Jotamentala’ lanak balio estetiko handia duten sekuentziak eta irudiak ere eskaintzen ditu. Musikaren eta mugimenduaren bitartez hitzak gainditzen dituzten kontzeptuak eta sentimenduak transmititzen ditu. Batez ere, komunikazio ariketa gisa ulertzen den dantzaren ideia ematen du.\nBaionako, Hernaniko, Donostiako, Bilboko, Durangoko, Areatzako eta Zeanuriko hainbat lekutan filmatu den lanak artxibategietan aurkitutako material baliotsua erakusten du: argazkiak eta filmak, Kutxaren artxibategian, Gipuzkoako Artxibategi Orokorrean edo Bilboko Euskal Museoan jasotakoak, besteak beste. Horrez gain, 1955ean Orson Wellesek BBC katerako egin zuen ‘The Land of the Basques’ dokumentalaren sekuentzia bat ere jasotzen du.\nHorrela, filmak jotaren jatorriari, bilakaerari, testuinguru sozio-politikoari, aldaerei, erromerietan dantzatzeko moduari, denboran zehar izan dituen berrikuntzei, hain ezaguna izatearen arrazoiei eta une honetan duen erabateko gaurkotasunari buruzko hainbat atal dokumentatzen ditu. Hainbat motatako eszenatokitara eramango gaitu: AIKO taldearen ikastaroetatik eta emanaldietatik Kukai edo Ereintza Dantza Taldeen koreografietara, XVIII. mendeko jauregietako dantza bat edo XVI. mendeko gallarda bat berregitera, telebistako irudietara, gaur egun artxibategietan kontserbatzen diren etxean egindako filmazioetara, antzinako argazkietara…\nJotamentala dokumentalaren trailerraren irudia\nJotaren unibertsoari ematen dion gainbegiratuan, beste musika genero eta estilo batzuekin dituen lotura ugariak ere aipatzen ditu dokumentalak, horietako batzuk dantza herrikoiarekin oso gutxitan erlazionatu diren arren. Horrela, AIKO Taldearen interpretazioekin batera (‘Aurrez Aurre’, ‘Oinak Kantuz’, ‘Soken Dantza’, ‘Bilgua’, ‘Kobreik!’ eta ‘Herri Musika ta Dantza’ CDetatik jasotakoak), dokumentalaren soinu bandak mota guztietako melodiak jasotzen ditu. Jordi Savallen edo Enrike Solinísen antzinako musika (duela denbora gutxi kaleratutako ‘Euskel Antiqva’ CDkoa), Miley Cyrusen popetik igaroz, Jesús Guridiren piezak, Asturiaseko, Galiziako eta Salamancako jotak edo Eva Cassidyk eskaintzen duen Tennesseeko balsa ahaztu barik.\nDokumentala, egoitza Durangon duen Bideografik Ekoizpenak etxeak ekoiztu du. AIKO Taldeak lehendik ere egin du lan ekoizpen etxe horrekin, ‘Dantza Plazara’ (2013) film labur dokumentalean, hain zuzen ere. Gidoia Carlos Iglesiasena da, zuzendaritza Eukeni Arriortuarena eta errealizazioa Xabier Zabalarena.\nThis entry was posted in euskal kultura and tagged AIKO taldea, Bilbo, Jotamentala dokumentala on 12 otsaila, 2016 by blogs eitb.\nThis entry was posted in berriak and tagged xuxen 5 bertsio berria, Xuxen euskara zuzentzailea on 10 azaroa, 2015 by blogs eitb.\nEuskarazko hiztegi erotikoa\nTamalez, bizitzako zenbait arlotan kosta egiten da oraindik euskaraz jardutea: sexuaz eta erotismoaz ari garenean, esaterako. Beraz, bada garaia kontu horietan ere euskaraz komunikatzeko! Askoz ere xarmangarriagoa izango da guztia, ziur gaude 😉 . Lehen urratsak errazagoak izan daitezen, asko lagunduko diguten zenbait hitz eta kontzeptu bildu euskararen blog honetan. Hona hemen, euskarazko hiztegi erotikoa. Eta, noski! Zuen proposamenak ere gustura entzungo genituzke! Laster etorriko gara hiztegiaren bigarren zatiarekin! 😉\nArkera egon: Bero-bero egotea\nAfroi: Sexualki erakargarria dena\nApotan egin: Larrutan ordainduta egin\nAstarraldia eduki: Berotu\nAstindu: Masturbatu \nAurreburua: Sexu kontuetan sutsua dena\nAzak eman: Paso egin. \nBeltza jo: Larrua jo\nBibolinjole: Masturbatzeko gailua\nBuztana, isipua: Zakila\nEnkargua egin: Neska-mutil bati berarekin ibili nahi duzula esatea \nEgitorgasmoa: Inorekin oheratzeko asmoa\nGainezka egin, txorrostaldia bota: Hazia bota\nOdolostia: Biguna dagoen zakila \nPikua, pottoliña: Alua \nTxapapera bota: Txortan gabiltzanean gainezka egin baino lehen zakila atera. \nThis entry was posted in Euskara ikasi and tagged euskarazko hiztegi erotikoa, Sexua euskaraz on 6 azaroa, 2015 by blogs eitb.\nHartu arnasa sakon, jarraian datorrena ez da makala eta. Jai giroaren eragina izango da, agian, ez dakigu ziur. Era guztietara saiatu gara, bene-benetan. Testuari hasierarik ekin diogu, baina ezin ulertu! Logikari aurre hartuta, atzekoz aurrera irakurtzen ere ahalegindu gara, badaezpada ere. Kale, oraingoan ere. Itzulpen arriskutsuak ikusi izan ditugun arren, ondorengo honek bereziki zabaldu dizkigu begiak… Barkatu eragozpenak, mesedez!\nEuskarazko kartela Hondarribian\nThis entry was posted in bitxikeriak and tagged euskara okerra, Euskarazko kartel traketsa Hondarribian on 15 iraila, 2015 by blogs eitb.


LANDA EMAKUMEAK GARA\nLandaolatik “Landa Emakumeak Gara” proiektua sustatzen gabiltza, Gipuzkoako landa eremuko emakumeen arteko elkar-ezagutza eta saretzea bultzatzeko helburuarekin, landa eremuan azken urteetan identifikatu ahal izan diren elkar-trukerako espazio urrien eta honek ekar dezakeen bakardaderako joerekin hausteko.\nLandu nahi den honetan oinarriak jarri edo lehen hausnarketak emateko, hemen aurkezten dugun “sormen lehiaketa” antolatzea erabaki da, iraila-urria bitartean. Lehiaketa honek “landako emakumeak eta bizikidetza” gaia ditu ardatz. Honen bidez, Gipuzkoako emakume ezberdinak landa eremuaren, bertako emakumeen eta bizikidetzaren inguruan hausnartzera bultzatu nahi dira.\n“landako emakumeak eta bizikidetza”\nGai hau ardatz hartuta, sormen lehiaketa honetan parte hartu nahi duten Gipuzkoako emakumeek, euskarri grafiko bat (argazki, marrazki, irudi, collage…) eta euskarri grafiko honi loturiko hausnarketa-testu txiki bat aurkeztu beharko dituzte. Lehiaketan parte hartzeko aukera urriaren 15a arte luzatuko da.\nParte hartzaile adina ikuspuntu egon daitezke, eta horiek ezagutzea da helburua. Landa eremuko bizikidetzak ertz asko dituenez, landa eremukoak diren emakumeez harago zabaltzen dugu parte hartzeko deialdia, bertan jatorria duten emakume asko ez baitira orain han bizi eta ikuspegi hibrido interesgarria eskaini dezaketelako; edo bertan jatorria izan ez arren ere asteburu eta jai egun guztiak inguru horietan pasatzen dituztenak ere badaudelako… Emakume guzti horien begiradekin ehundu nahi dugu bizikidetzaren oihala!\nParte hartzen dutenen artean, euskarri grafiko eta hausnarketa testu arrakastatsuenak hautatuko dira epaimahai eta publikoaren bidez, eta 4.000 €-tik gora banatuko dira! Jasotako lanekin erakusketa bat antolatu eta sarituak direnekin bideo labur bat ere grabatuko da. Animatu parte hartzera!\nLehiaketari zuzendutako lehen fase honetatik lortzen den ezagutza eta informazio guztia (hala nola euskarri, gogoeta, ideia edo ondorio desberdinak) “Landa Emakumeak Gara“ proiektuaren hurrengo fasean erabiliko dira. Fase honetan, emakume horien arteko topaketak, elkarrekiko hausnarketarako uneak edo eraikuntza kolektiboaren ikuspegitik lan egiteko partaidetza-saioak antolatzea planteatzen da, horretarako diseinatutako prozesu baten baitan.


Egipto : aldi arkaikoa\nGutxi ezagutzen da K.a. 3000. urteaz aurretiko historiaurre aldia. Egipto Garaiko gune neolitikoetan bertako kulturak garatu ziren, bakoitzak bere hilobietarako arte eta kultura bereziak zituela.\nEgiptoren lehen bateratzea bi erresuma handitan banandua zegoela gertatu zen. Iparrean, Egipto Beherea, deltatik Dahsur-eraino. Koroa gorria zuten hango erregeek. Hegoan Egipto Garaia, Gebel-es-Silsileh-raino. Hemengo erregeek koroa zuria zeramaten.\nHegoko faraoi batek, Narmer-ek, batu zituen «Bi Erresumak» K.a. 3000 aldera, eta, erresuma bakoitzak bere burujabetzari eutsi bazion ere, jainkozko errege bakarraren pean batuta jarraitu zuten ondorengo hiru mila urteetan.\nBatasunarekin batera hasten da Egiptoren aldi historikoa, Menesekin, alegia, faraoi hauxe izan baitzen hogeita hamar dinastietan lehenari hasiera eman ziona eta Menfis hiriburua fundatu zuena. I eta II. dinastietako (3000-2788) errege eta printzeen hilobietatik antzematen da garai hartarako egituratuak zeudela Egiptoko erakundeak eta kultura. Erliebearen, pinturaren eta eskulturaren ezaugarri nagusiak nahiko zehaztuak zeuden K.a. 3100 ingururako.\nDinastia aurreko artea\nBadariar zibilizazioan (el-Badari, Assiut-etik hurbil) sakratutzat zeuzkaten zenbait animalia. Eltzegintzarako labea asmatu zuten eta perfekzioraino iritsi ziren, bazter beltz metalizatu dirdaitsua zuen zeramika gorri bat egitean. Orraziz marraztutako uhin moduko batzuekin ere apaintzen zuten.\nKobrea urtu eta landu zuten, eta harrizko ontziak, arbelezko paletak eta bolizko estatuatxo, orrazi eta sastakai kirtenak zizelatuzituzten. Ehizatzen zituzten hipopotamoen hortzez etxerako tresnak egin zituzten : jostorratzak, eztenak, orraziak, koilarak eta edateko ontziak.\nArbelezko paletak -betazalak apaintzeko pinturak ehotzeko erabiltzen zituztenlauki zuzen soilak izatetik harrigarriro landutako pieza handiak izatera pasa ziren.\nKuartzo urtuz estaltzen zituzten lepokoen aleak. Kuartzo urtuarekin kobre apurtxo bat nahastean Egiptoko urdin ospetsua asmatu zuten, eta berehala hedatu ziren tonu urdin edo berdezko Egiptoko portzelanak.\nNagadako zibilizazioko piezak (Nagada, Luxorren ipar aldean) badariarrenen antzekoak dira, baina apaingarrien kalitatez eta teknika prozeduraz desberdinak. Lehen Nagadan (4000-3500) zeramikagileek ia gaurko mailaraino menderatu zuten teknika.\nZeramika beltzak egin zituzten, edo gorriak, gorriak eta beltzak, edota gorriak apaingarri zuri-horixkekin (landare eta zuhaitzen abarrak, animaliak, edo uretan ehizean ageri diren giza irudiak) eta forma askotakoak.\nMarrazkiak angelutsuak dira, zuri-horixkak, eta lerro zuzenak, laukitxoak eta sigi-sagak txandakatzen dira. Gaiak geometrikoak dira eta animaliak oso meharrak. Ezerezetik hasi eta pixkanaka lurra erantsiz heltzen zen eltzegilea irudiak osatzera. Dinastiak hasi aurreko azkenaldiko emakume irudien ezaugarri bat da besoak zerura altxata dituztela, pinturetan bezala. Orduan agertzen dira faraoien garaiko ezaugarri izango diren itsasontzi eta mirabe irudiak.\nHarria ordurako oso ongi lantzen zen.\nDioritari eta esmerilari esker husten zen harria, eta zilindro formako ontzi guztiz finak lortzen ziren. Arbelezko paletak, hasieran lauki zuzenak baziren ere, animalia itxuran egiten dira orain. Artelan bihurtu dira jada eta Egiptoko artelan guztiek bezala, bizitza honetarako adina balio dute besterako . Lehen estatua horiek txikiak eta lantzen errazak dira : lurrezkoak, bolizkoak, hezurrezkoak. Dituzten forma meharrek pinturetakoak gogorarazten dituzte.\nDinastia aurreko azkenaldiko artea\nBeranduko Nagadan (Gerzehko zibilizazioa ere deitzen zaio, ei-Gerzeh, delta muturraren hegoan) (3500-3100), kanpokoekin harreman handiagoak zituztelako edo, zibilizazio finduagoa agertzen da.\nEgostean tonu gris edo horiak hartzen dituen beste buztin mota bat erabiltzen dute.\nZeramika hauek apaindura gorriak dituzte eta forma berezia : ontzi handi heldulekudunak dira. Formak biribilagoak dira eta geroko Egiptoko artean guztiz ohiko bihurtuko diren elementu batzuk azaltzen dira : itsasontzi arraundunak perspektiba gabeko paisajearen erdian, eta han-hemenka, animaliak, landareak, zeinu geometrikoak, eta pertsona irudi txiki eskematikoak : emaztekiek bularralde eta aldaka markatuak dituzte, oinak aldamenka, besoak altxata eta buru gainean arkua eginez, eta gizonezkoen irudiak baino handiagoak dira ; gizonezkoekbesoak zintzilik dituzte, edo makilatxo bati eusten, aurrez daude, gonatxo modukoak dituzte eta zangoak aldamenka. Pinturan ere islatzen dituzte gaiok.\nHarria lantzen zutenek edontzi ia hautsi ezinak egin zituzten. Harri bigunetatik gogorretara pasa ziren, eta kolore eta marra aniztasunari esker ez dago antzeko hi edontzirik . Emaitza hain zen ederra, ezen zeramiketan imitatzen ere saiatu baitziren.\nKosmetikoetan ere, paletak geroz eta finagoak dira. Grabatutako animaliak pareka eta simetrikoki eginak daude. Zenbait xehetasun, hala nola animalien adarrak, erliebean egiten dira. Hezurrean edo harrian zizelatutako iruditxoak gizakienak edota idoloenak dira, nahiz eta artean jainkoak izen gabeak izan.\nDinastia aroko artearen hastapenak\nErliebea, hain garrantzitsua Egiptoko artearen historian, beranduko Nagadaren erdialdera sortu zen (K.a. 3300). Gauza txikiekin hasi ziren : aizto kirtenak eta arbelezko paletak. Baina hasierakoak izanagatik perfekzio harrigarrikoak dira. Errealitatea bi dimentsiotan irudikatu ahal izateko ondorengo hiru mila urteetan iraungo duen egiune sail bat ezartzen da : aurpegia aldamenka, gerritik beherakoa erdizka, bizkarra eta begia aurrez ; baita marrazkiari dagozkion beste zenbait egiune ere : perspektiba eza, gauzakiaren itzulingurua baliatzea, ardatz simetriko baten araberako antolakuntza, kontakizuna rnaila desberdinetan antolatzea, irudiak lerroan jartzea, pertsonajearen tamaina garrantziaren araberakoa izatea. Ezaugarri horiek paleta handietan agertzen dira, hala nola Narmer erregearen paleta guztiz bikain eta ongi kontserbatuan. Gaiok klasiko bihurtuko dira. Erregeak, zezen itxuran, lurrean erorita dagoen gizon bat zapaltzen du adatsetik oratuz. Aurpegi batean hegoko koroa zuria darama, eta bestean, gorria, iparreko erreinu menderatu berrikoa. Hieroglifoen bidez -artean hieroglifo traketsak badira ere- erregearen izena eta garaituen kopurua adierazten dira. Zibilizazio berriaren ezaugarri nagusiak idazkera eta erregearen aginpidea izango dira. Narmer Nemes da I. dinastiako lehen erregea, eta haren paletak ez du jada ohiko erabilpena, zeremonietako paleta bihurtu baita.\nGauza bera gertatzen da, nola teknikan hala tratatzen diren gaietan, zizelatutako makila burudunekin.\nSuharrizko lanabesetan kalitate maila handia lortu zen historiaurrean. Lehen dinastiaren aurreko aro hurbilenean, hezurrezkoedo bolizko sastakai kirtenak, garrantzizko gertaera historikoak gogorarazten bide dituzten grabatuekin apaintzen dira, eta, oro har, Narmerren paletaren arauak jarraitzen dituzte. Zenbait kasutan hainbestekoa da doitasuna, ezen zoologoek berrehun eta hogeita zazpi animalia identifikatu baitituzte helduleku baten bi aldeetan .\nLehen dinastiaren garaiko hilarriak eskala handian egindako erliebeen adibideak dira. Errege Sugearen Hilarria da (Wadji faraoia) adibide nabarmenena. Lauki zuzen baten gainean belatz bat ageri da. Lauki zuzenaren barman suge itxurako hieroglifo batek jauregi baten aurrealdea koroatzen du.\nGoiko erremate biribildua Egiptoko hilarrien beste ezaugarri bat da. Garai honetako beste hilarri batzuetan, nahiz eta hain finak ez izan, geroko hilarrietan funtsezko elementuak izango direnak aurkitzen ditugu : hilobiaren jabea aulkian eserita, esku bat luzatua, bestea bularrean tolestua, eta izena eta titulua hieroglifoetan idatzia ; eskainitako animalien buruak, mahai bat ogiekin eta mahaipean pegar bat garagardo.\nGarai berekoak dira etrketak ere. Zurezkoak edo bolizkoak ziren, grabatuak edo pintatuak, hieroglifoekin edo beste irudi batzuekin. Zerbaiti lotu eta zelako objetua identifikatzeko edo datatzeko balio zuten.\nZigilu zilindrikoak ere baziren, harrizkoak, hezurrezkoak edo zurezkoak. Eskumuturretik edo lepotik zintzilik erabiltzen ziren. Pittarraren edo beste edozein ontziren buztin bigunean uzten zuten zigiluaren marka.. odiak hieroglifoak dira. Zigilu eta etiketa hauetan azter daiteke hasierako idazkera hieroglifikoa.\nDinastia aurreko azken alditik lantzen zen estatua bakandua, eta din.stien garaian ere jarraitu zuen zurezko eta bolizko eskultura tradizioak. Lehen dinastiaren azkenerako agertzen dira zurezko giza estatuak, ezkerreko oina aurreratua dutela. Egiptoko ondorengo gizonezko estatua guztietan errepikatuko da ezaugarri hori. Izan ere, orduan tinkatu ziren Egiptoko jainkoen behin betiko itxurak. Zuraren eta boliaren hauskortasunak eraginda, harrizko estatuak zizelatzen hasi ziren.\nLehen dinastiatik gordetzen diren zatietan zurezko lehen obren itxura kubikoa ikusten da. 11. dinastiaren garaian, gizarte indartsua islatzen da kargu altuen hilobi aberatsetan eta estatuetan. Khasekhem faroiaren eskistozko estatua eseria benetako monumentua da, nahiz eta tamaina naturalera ez iritsi. Orduan hasten dira garatzen estatuagintza monolitikoaren ezaugarriak. Tronua trinkoa da orain, ukabilak itxita daude pieza bereiztua den aginte makilari heltzeko, eta burua aurreratua dago koroari eusteko .Gorde dira animalien eskultura bakanduak ere, lehoienak batez ere. II. dinastia garaiko terrakota batean, itxura kubikoa eta proportzio mozkoteak antzematen dira ; garai hartako giza irudien ezaugarria ere bada azkeneko hau. Dinastia aroaren hasierako kare-haitzezko bi lehoi ere badira, tamaina naturalekoak, kalitate handikoak, tenplu edo jauregiren bat apaintzeko eginak. Lehoia, ordurako, erregetza sinboloa da, eta beraz, ondorengo estatua askotan piztiaren gorputza eta erregearen burua lotuko dira : es- Finjea.\nBolia lantzen zutenek perfekzio maila handia lortu. zuten nola estatuagintzan hala ebanisterian, eta idi hanka itxurako altzari oin bikainak egiten zituzten.\nArkitektura dinastia aroaren hasieran\nIvlastaba eta jauregi aurre alde hauei esker ikus dezakegu garai hartako errege jauregien -batez ere san -eraren- bikaintasuna eta edertasuna. II. dinastiako eraikin erlijiosoak harriz eginak ziren.


EMAKUMEENTZAKO BERARIAZKO LAGUNTZA-TALDEA\nASAJER 1989. urteaz geroztik ari da eragindako pertsonak artatzen eta laguntza eskaintzen, bai banaka, bai taldeen bidez.\n2017an jarri zen martxan emakumeentzako berariazko taldea. Ausazko jokoekiko eta apustuekiko menpekotasuna duen topagune gisa eratu zen. Bertan, jokoak dakartzan portaerez eta haren ondorioez hitz egiteaz gain, beraientzat garrantzitsuak diren hainbat gai jorratzen dira: autokontrol emozionala, osasun fisikoa eta gaixotasunak, osasun mentala, estigma, bakardadea, gizarte eta familia testuingurua, aisialdia eta denbora librea...\nFAKTORE hauek lantzen dira:\nArazoaren aurrean kontzientziatzea eta arazoarekiko erantzukizuna.\nTaldeak duen garrantzia berreskuratze-prozesuan laguntzeko.\nBerriz gaixotzea erraztu dezakeena balioestea eta kontuan hartzea, eta hori lantzea.\nHazkunde pertsonala. Halaber, kontuan hartuko da taldeak laguntza-sare gisa duen garrantzia.\nLaguntza, enpatia, errespetua eta suspertze-prozesuan lagunduko duen espazio bat eskaintzea.\nEmakumeen artean sare bat sortzea, elkarri laguntzeko.\nAutoestimua indartzea, susperraldiaren funtsezko elementuetakoa baita.\nBesteak beste, bakardadearen gaia lantzea, elementu abiarazle gisa.\nPentsamenduei, sentimenduei, emozioei eta jokabideari nola eragin diezaioketen hausnartzea.\nAldaketan lagunduko duen ingurune positibo bat sortzen saiatzea.\nNOIZ BILTZEN DA\nBilerak hamabostean behin egiten dira, ostegunetan, 10:00etatik 12: 00etara\n“EZ DIRA ESPEZIEKO INDARTSUENAK ETA ADIMENDUNAK BIZIRAUTEN DUTENAK, BAIZIK ETA ALDAKETEN AURREAN MALGUTASUN ETA EGOKITZAPEN HANDIEN AGERI DUTENAK”\nLUDOPATIA hitza entzuten denean, herritar gehienek badakite zertaz hitz egiten den. Herritarrek arazo honek kaltetutako pertsona baten kontakizuna entzuten dutenean zernolako eragina duen pentsa dezakete galera ekonomikoan eta ingurunean zer-nolako eragina duen azpimarratuz.\nBaina gauza bat Ausazko jokoekiko adikzioa zer den “jakitea” eta beste bat zer den “ulertzea” da.\nDagoeneko urte asko daramatza ASAJER elkarteak gai hori herritarrengana hurbilduz, arazoa hobeto ezagutu dadin eta ausazko jokoen aurrean erabakiak hartzerakoan laguntza eman dadin, neurriz gain erabilita arazoak ekartzen dituen jokabide bati buruzko kontzientzia ernatzea bilatuz.\nGida honen bidez, eduki sinple eta argi batekin, ausazko jokoekiko adikzioa egiaz zer den jakin eta ulertu ahal izatea da gure asmoa, hots, bidea nola abiatzen den, zer-nolako eragina duen\neta, zergatik ez, arazoak ez izateko zer egin daitekeen.\nZK.43 JOKUZ KANPO ALDIZKARIA (Garuna eta adikzioa)\nZK.43 JOKUZ KANPO ALDIZKARIA. 2021eko Abendua\nGaruna eta adikzioa\n- Eredu biopsikosoziala.\n- Adikziozko portaeretan nahasitako garuneko egitura eta sistema nagusiak.\n- Adikziozko prozesuan nahasitako neurotransmisoreak.\n- Garuna eta adikzioa.\n- Ausazko jokoekiko adikzioa eta garuna.\n- Gomendatutako liburua: “Neuropsicología de las conductas adictivas”.\n- Gomendatutako bideoa: “ADIKZIOA DUEN GARUNA”.\nZK.43 ALDIZKARIA DESKARGA\nZK.42 JOKUZ KANPO ALDIZKARIA (Gizarte-bazterkeria eta ludopaia)\nZK.42 JOKUZ KANPO ALDIZKARIA. 2021eko Abendua.\nGizarte-bazterkeria eta ludopaia\n- Gizarte-bazterkeria eta ludopatia.\n- Emakumea, espetxea eta bazterkeria.\n- Osasun mentala eta gizarte-bazterkeria.\n- Sartu-Araba Elkartea.\n- Bakardadea, alboramendua eta aiurria\n- Gomendatutako liburua: “LA CHICA DE LOS GRILLETES”.\n- Film gomendatua: “ANA TRAMEL. EL JUEGO”.\nZK.42 ALDIZKARIA DESKARGA


Sozializatzen dugu daukaguna? – Euskara ala ezkara\n“Orain egiten dugunaren araberakoa izango da etorkizuna”. Baina zehar behar dugu eta nola lor genezake? Galdera horri erantzuteko, gizakiok goi mailako prozesu psikologikoak nola garatzen ditugun ikertu zuen Lev Vygotsky zientzialari bielorrusiarraren irakaspenetara jo zuen Harkaitz Zubiri idazleak Euskara ala ezkara zikloan. Garapen Hurbileko Eremua da Vygotskyk utzi zuen kontzeptu garrantzitsuena, bakarrik egin dezakegunaren eta beste norbaiten laguntzaz egin dezakegunaren arteko aldea definitzen duena. Horren harira, esan zuen gero eta arraroagoa den arren kalitatezko lana bakarka egin ahal izatea, kultur sorkuntzan, askotan, XIX. mendeko paradigmak harrapatuta gauzkala, alegia, uste dugula sorkuntza indibiduo batek bere bakardadean ekoizten duen aurkikuntza dela. Horregatik uste du liburu batek irakurle gutxi dituenean adibidez, sarri, sozializazio arazoei leporatzen diegula errua, edo bestela, ondo prestatuta ez dauden hartzaileei, baina horrela pentsatzea sinplekerian erortzea dela dio, bozgorailu ozenago bat erabiltzeak ez duelako ezinbestean gure lana jendearengana iristea ekarriko.\nHaren esanetan, kulturaren hiper-eskaintzan gauza bat aukeratu eta bestea baztertzeko arrazoia marka da. “Gure bizitzetan transzendentzia handirik ez duten liburuak, pelikulak eta museoak alde batera uztera jotzen dugu normalean. Kosta egiten da identifikatzea, kosta egin daiteke aitortzea, baina kultur-sorkuntzaren bat aukeratzen dugunean, marka utziko digun zerbait hautatzera jotzen dugu”. Gakoa, beraz, marka hori nola sortzen den identifikatzean dago.\nBere ustez, nagusiki esperientziak pizten du zaletasuna. “Gakoa, beraz, ez da programatzen den edo ez bakarrik. Gakoa da ea badauzkagun edo ez sorkuntza eta zaletasuna sustatuko duten espazio horiek”. Leku-imanak falta direla uste du Zubirik, lekuak, jendea elkartu dadin, jendeak zaletasuna garatu dezan, eta baita jende horrek gero sortzailea elika dezan eta sortzailea leku horretan artistikoki aberastu dadin. Bere esanetan, sortzen ditugun gune digitalak ez dira hain eraginkorrak izango bozgorailu hutsa badira. “Behar ditugu biltegi lana egingo duten gune digitalak, eta behar ditugu bozgorailuak, zalantzarik gabe. Baina, batez ere, interakziorako foroak behar ditugu”.\nMultinazionalak igarrita daude. “Google eta Facebook bezalako enpresek oso argi dute hori, jendearen bizi-indarra oso aberatsa dela, eta horregatik ekoizten dituzte elkarguneak, interakzioak bertan gerta daitezen, azken batean jendeak dauzkan interakzio horiek diru-etekin bihurtzea delako beren helburua”. Eta guk ere antzera egin beharko genukeela uste du. “Mundu osoan ari da hazten Henry Jenkinsek kultura partehartzailea deitzen duena. Geure bertsioa behar dugu guk”. Horren harira, lankidetzaren bitartez sortu dezakegun sinergiak parekorik ez duela gogorarazi zuen, eta ezinbestekoa dela, gainera, kanpoko indarrek eragiten dituzten aldaketetara egokitzen jakiteko. Maurizio irla zapalduan kolonizatzaileek eragin zuten ekosistema aldaketara egokitzen jakin ez zuelako betiko galdu zen Dodo hegaztiari erreferentzia eginez, termino berri bat ekarri zuen: Postdodoismoa. “Luzaroan bizi dadila postdodoismoa”.


Amaitu da MUGAKen bigarren edizioa, inoizko internazionalena eta herritarrengandik gertukoena - Bienal Internacional de Arquitectura\n45.000 lagunek baino gehiagok parte hartu dute Euskadiko Nazioarteko Arkitektura Bienalaren barruan antolatu diren ehundik gora jarduera eta erakusketetan.\nIñaki Arriola Eusko Jaurlaritzako Ingurumen, Lurralde Plangintza eta Etxebizitza sailburuaren arabera, aurtengo edizioan “MUGAK erreferente bihurtu da mundu osoan”.\nGurean nazioarteko aditu ugari egon izana da aurtengo edizioaren ezaugarri nabarmenenetako bat. Arkitektura garaikideko figura bikainenetako batzuk etorri dira gurera aurten; besteak beste, Erresuma Batuko Stephen Bates, Peruko Sandra Barclay eta Jean Pierre Crousse, eta Mexikoko Tatiana Bilbao, bai eta René Spitz, Klaus Klemp eta Martin Mäntele aditu alemanak ere.\nGarrantzi handiko ekitaldiez gozatzeko aukera ere izan dugu aurtengo MUGAKen; ezin aipatu gabe utzi Álvaro Siza eta Rafael Moneo Pritzker saridunak solaskide izan dituzten topaketak, edota txinatarra eta japoniarra bezalako arkitektura-tradizio ezezagunak gure errealitatera hurbiltzeko balio izan duen jarduerak, Liu Yang, Ding Yao eta Yoshihiko Ito entzutetsuak gurera ekartzeko aukera ere eman digutenak. Guztira, 52 hitzaldi eta jardunaldi antolatu dira, eta joan den urriaz geroztik, eta bi hilabetez, 115 hizlari izan dira gurean.\nDonostian dagoen Euskadiko Arkitektura Institutuaren (EAI) egoitzan egin dira aurtengo ekitaldi eta jarduera nagusiak, baina Gasteizen eta Bilbon ere egon da zer ikusi eta ikasi. Arkitekturak eta hirigintzak gizartean duten inpaktuan ardazturik, maila handiko eztabaidak antolatu dira MUGAKen, hala nola Bilbon hiriei eta zaintzei buruz antolatutako saioa, Zorrotzaurreri buruzko jardunaldia edota Donostian ikusgai egon den Belaunaldiarteko etxebizitza erakusketa, gaur egungo etxebizitzek XXI. mendera behar bezala egokitzeko nolakoak izan beharko luketen aztertzea helburu zuena.\nErakusketa handi bat antolatuko da Euskadiko Arkitektura Institutuan, Carme Pinós arkitekto ezagunaren eskutik; erakusketa MUGAK bienalaren hirugarren edizioaren elementu zentrala izango da. José Angel Medina Euskadiko Arkitektura Institutuko zuzendaria da hirugarren edizio horren komisarioa. Etxebizitza Sailak, Etxebizitza eta Arkitektura Zuzendaritzaren eta ...


Webtrends-ek Big Data Ikusgarritasuna abiarazten du Webtrends Explore | rekin Martech Zone\nAsteartea, otsaila 24, 2015 Larunbata, urtarrila 14, 2017 Douglas Karr\nWebtrends-en aspaldiko zaleak gara lider gisa analytics bai datuen bistaratzean eta bai bezeroei datu ekintzak eskaintzen lan bikaina egiten duen hornitzailea. Webtrends-eko produktu-taldeak merkaturatzaileen gaur egungo oinaze modernoei erreparatu die eskaintza berriena merkaturatu dutenean. Webtrends Explore:\nCMOak ere ez daude oso prestatuta, gero eta datu bolumenaz, abiaduraz eta aniztasunaz arduratzeko.\nBi heren baino gehiagok uste dute tresna eta teknologia berrietan inbertitu beharko dutela eta big data kudeatzeko estrategia berriak garatu.\nWebtrends Explore ad-hoc datuak esploratzeko aplikazioa da. Plataformak Big Data teknologiak baliatzen ditu, baina garatzaile batek erabaki egokiak hartzeko behar dituzun datuak kontsultatu eta aurkezteko eskatzen ez duen erabiltzaile interfazea du. Webtrends Explore-ek 3 abantaila bikain eskaintzen ditu garapenik eta berritasunik behar ez izateaz gain:\nErabiltzeko erraztasuna behar dituzunean erantzunak lortzeko.\nKanalaren zeharreko ikuspegia Bezeroaren bidaia desblokeatuta dago.\nEgin nahi duzun segmentazioa zulaketa mugagabea.\nHorrek merkaturatzaileei ikusgarritasun handiagoa emango die bezeroei gailu eta kanaletan egindako bidaietan, enpresek bezeroen esperientzia erakargarriagoa eta koherenteagoa eskaini ahal izango dute, malgutasuna, abiadura eta eraginkortasuna handituko dituzte bezeroen segmentu desberdinen arteko lineako portaerak aztertzerakoan, eta sentikortasuna hobetzeko. doitu kanpainak edo bezeroen esperientziak ustekabeko portaerak edo antzemandako anomaliak direla eta.\nBezeroen ibilbidea izugarri konplexua bihurtu da, merkaturatzaileek bezeroen ukipen puntuetan puntuak konektatzeko tresna egokirik gabe utziz. Explore-k konexio hori egiten du, markek beren datuei buruzko galdera puntualak egin eta erantzunak instantean jasotzeko aukera emanez. Gure bezeroak, besteak beste, Lufthansa eta Nature Publishing argitalpenak, erabiltzen ari dira argibideak aurkitu eta sortzen diren unean galderak erantzuteko. Webtrends-eko zuzendari nagusi Joe Davis\nWebtrends Explore aurkezten\nWebtrends Explore-ren laguntzaile gisa lan egiten du Webtrends Analytics On Demand, datu bilketa eta analisi gaitasun mugagabeak ad-hoc datuen esplorazio indartsuarekin zabalduz.\nTags: analisi puntualen berri emateaanalisi txostenakanalitiken segmentazioabig datuakkanal gurutzatuaBezeroaren bidaiazulaketahadoopunean uneko segmentazioasegmentaziowebtrends esploratzen


Portugaleteko Udala - "Artifizioak" proiektuak historiagunea dinamizatzen jarraitzen du arte arloko esku-hartzeen bitartez\n"Artifizioak" proiektuak historiagunea dinamizatzen jarraitzen du arte arloko esku-hartzeen bitartez\nProiektu hau, 2014an Portugaleteko Udalak onetsi zuen Historiagunea Biziberritzeko Plan Estrategikoaren jarduketen barruan dago. Helburu du Portugaleteko Historiagunean dauden merkataritza-lokal hutsak eta jardunekoak dinamizatu eta ikusgarri egitea, arte-sormen kolektiboak baliatuta. Hala, esperientzia aberasgarri suertatzen zaio herri osoari udalerrian artea, gizartea eta kultura sustatzen baitira.\nArtifizioak proiektuak merkataritza-lokalak itxuraldatu eta aldi baterako laborategi sortzaile bihurtzen ditu arte-habit berriak bailiran. Habitat horietan, hiria nahiz gure ingurunea berriro asmatu, eraiki eta definitzeko aukera dute parte-hartzaileek.\nProiektu hau garatzeko parte-hartzaileak hainbat izan dira; batetik, Portugaleteko Juan Antonio Zunzunegi BHI institutuko Batxilergoko ikasleak eta, bestetik, ondoko lau euskal artista hauek: Ibon Garagarza, Mertxe Periz, Jorge Rubio eta Sonia Rueda.\nArtistek benetakoa izan den formazio-prozesu batean institutuko zortzina ikaslerekin jardun dute arte arloko esku-hartzea burutzeko xedez.\nJarduneko lokalak eta erabili gabeak\nEdizio berri honetan, esku-hartzeak erabili gabeko lau merkataritza-lokaletan ez ezik jarduneko lau gehiagotan ere egin dira. Izan ere, erakuslehioetan esku-hartze txiki bat egin da.\nHartara, negozio berri batzuetako erakuslehioetan (ileapaindegia, makillaje-denda, garagardo-saltokia edo tatuaje-tailerra) arte-zertzelada batzuk ere egin dira, arte-proiektu horri omenaldi xume bat egin nahian.\nArtista gazteek, bestalde, erabili gabeko lau lokalak, hala nola aspaldiko Gárate harategi herrikoia (Victor Chávarri kalearen izkinakoa), poltso eta osagarriak saltzen zituen denda edo betiko kioskoa inspirazio-iturri izan dituzte fatxadetan euren lanak islatu baitituzte.\nGaineratu beharra dago, halaber, merkatua izan dela lanerako, bitartekaritzarako eta prozesurako gune kolektiboa. Alta, amaiera-jaia ere bertan egin zen.\nArtifizioak Portugaleteko Udalak bultzatutako egitasmoa da, ideia Trocóniz Santacoloma Fundazioarena izanik. Surposaren eta Zunzunegi BHI institutuaren laguntza izateaz gain, merkataritza-lokalen jabeak, aurretik aipatutako euskal lau artistak eta Arantxa Pereda, arte-eta hezkuntza-koordinatzaile bat ere izan ditu kolaboratzaile.


Beasain | Kultur agenda oparoa izango da udazken honetan Beasainen - Noticias de Gipuzkoa\nBeasain | Kultur agenda oparoa izango da udazken honetan Beasainen\nIa 40 ekitaldi antolatu ditu, osasun, segurtasun eta aforo neurriak errespetatuz, azaroaren 7a bitartean\n– e.c.a. 30.09.2021 | 00:39\nBeasain – Beasaingo Udalak udazkenerako kultura agenda oparoa prestatu du; beti ere, Osasun Publikoak ezarritako segurtasun, osasun eta aforo arauak errespetatuz.\nIa 40 ekitaldi ospatuko dira azaroaren 7a bitartean: sei musika emanaldi, zazpi erakusketa, Ondarearen Europak Jardunaldiei buruzko hiru ekitaldi, lau dantza emanaldi, bost antzerki, lau hi-tzaldi, hiru bisita gidatu, bertso saioa, margo lehiaketa, argazki rallya eta zine kluba.\nHalaber, urriaren 19tik 23ra Mendi Astea ospatuko da eta igandero mendi irteerak egingo dira Aizkorri mendizale elkartearen eskutik.\nMusika izango da protagonista nagusia. Letoniako Abesbatzaren, Antton Valverderen eta Sin Mala Intención-en kontzertuak izango dira ospatuko diren musika emanaldietako batzuk. Bihar, Postal Kolekzionista taldearen txanda izango da. Bagoi hutsak lana aurkeztuko dute Erauskin plazan.\nDantzari dagokionez, Gernika Pasalekuko frontoian Dantzakiren emanaldia, Aurtzaka Dantza Taldearen ikuskizuna eta Txistularien alardea ospatuko dira.\nBestalde, balleteko erakustaldia eskainiko da plaza azpian urriaren 9an eguerdiko 12:00etan.\nNobedade gisa, Nerea Garmendia aktore beasaindarrak Vaya pack de vascos humorezko antzezlana eskainiko du.\nkultura babestu Beasaingo Udalak kultur sektorea babestu eta herriko kultur ekitaldien dinamikaren taupada berreskuratu nahi ditu. Izan ere, kultura Udal gobernu honen ardatz estrategiko nagusietakoa baita.\nUrnietak 'UdazkeneanK' kultur egitaraua prestatu du.


Ikasle italiarrei ongietorria egin diete Amurrion - Amurrio - Aiaraldea.eus\nErredakzioa 2019-04-05 07:00\nItaliako Regina Margherita de Salerno institutuko 21 ikasle iritsi ziren asteazkenean Amurriora. Astebete igaroko dute bertan, Zaraobe Institutuko ikasle eta familiekin bizitzen. Atzo egin zieten ongietorria herriko udaletxean.\nEskualdeko hainbat txoko bisitatu dituzte dagoeneko, eta beste horrenbestetan arituko dira datozen egunetan. Apirilaren 10ean itzuliko dira Italiara. Bueltatu baino ordu batzuk lehenago, baina, Korrikan parte hartzeko aukera izango dute ikasleek.\nZaraobe eta Regina Margherita de Salerno ikastetxeen arteko elkartruke programa baten bidez etorri dira gazte italiarrak Aiaraldera. Martxoan eskualdeko 25 ikasle egon ziren Italian.


Rafael Bengoa - Wikipedia, entziklopedia askea.\n12. Eusko Jaurlaritzako Osasun Sailburua\n2009ko martxoaren 8a - 2012ko abenduaren 17a\n← Gabriel M.ª Inclán Iribar - Jon Darpon →\nCaracas, 1951 (70/71 urte)\nRafel Bengoa Errenteria (Caracas, 1952) Eusko Jaurlaritzako Osasun eta Kontsumoko sailburua izan zen 2009tik 2012 arte, Patxi Lopez Eusko Jaurlaritzako lehendakari zela. Ez dago ezein alderdi politikotara afiliatuta. Euskal Herriko Unibertsitatean Medikuntzan doktorea da, eta 3 master ditu Londres eta Manchesterko unibertsitateetan eginda. Deustuko Unibertsitatean Ospitale Kudeaketako diploma ere badu. Munduko Osasun Erakundean hamabost urte egin zuen, Osakidetzako sortzaileetako bat da, eta Osasun Saileko hainbat kargutan lan egin du.\n↑ (Gaztelaniaz) Eduardo Azumendi El experto en reformas sanitarias al que todos ven bien El País 2009-05-09\nEusko Jaurlaritzaren Osasun eta Kontsumo Sailburua\nWikimedia Commonsen badira fitxategi gehiago, gai hau dutenak: Rafael Bengoa\nOrriaren azken aldaketa: 21 urtarrila 2018, 12:49.


Bederatzigarren jardunaldiko apunteak • ZUZEU\n1) Zerbait egin dezakete. Aurreko asteko kronikan azpimarratu nuen, eta larunbateko partidak garbi erakutsi du: sendotasuna eman dio Camachok Osasunari. Bartzelonaren aurka nola jokatu jakin zuen eta bestetan falta izan zaion zortea izan zuen, 93. minutuan Piquek bere atean gola sartuz. Aurreko astean esaten genuen, Osasunak jokoan erakusten zuena baino postu txarragoa zuela sailkapenean. Horrela jarraituz gero, gora egingo du. Eta gora egiten badu, zerbait egin dezake.\n2) Arnasa hartu du. Atletico Madrili irabazita, arnasa hartu du Athleticek. Goitik behera zetorren, eta inertzia aldatzeko ezinbestekoa zuen garaipen bat. Kopako partida galduta, Caparros kolokan zegoen eta zaleen artean duela urte batzuetako beldurrak pizten ari ziren. Garaipen honek denei arnas berria emango die. Ostegunean Europe Leagueko partida dute eta laster batean Ligako indartsuenak izango dituzte aurkari. Salbuespena baino, goranzko joera baten hasera behar du larunbatekoak.\n3) Anbiziorik izango balu. Sevillak anbiziorik izango balu, ligan gora begiratu beharko luke. Bartzelonak baino talde luzeagoa du eta Real Madrilek ez duen oreka aurkitu dute. Nola Bartzelona hala Real Madri, liga neguko datetara heltzen denean, huts egiten hasiko dira, eta Sevillak media ingelesarekin jarraituz gero (bi partidako lau puntu) 80 puntuko mugan egongo da amaieran. 80 puntu lortuta, liga irabaztetik oso hurbil egongo dira.\n4) Ander Herrera. Athleticek fitxatzeko saiakera egin zuen, baina azkenean Zaragozan geratu da. Jokatzen ikusi dutenek ondo dakite zerbait berezia duela Herrera txikiak. Lesioek zaintzen badute, hurbiletik jarraitu beharreko jokalaria izango da. Zale zuri-gorriak penatan izango dira urte batzuk barru.\n5) Zein dira helburuak?. Euskal taldeei (Osasuna eta Athletici) gauza handiak eskatzen zaizkie. Baina dituzten jokalariei begiratuta, zein dira taldeen helburuak? Jokalariei begiratu eta duten kalitatea, forofismorik gabe, duten kalitatearen arabera neurtuta, nabarmen jaitsiko lirateke zaleen zaputzak. Orain sailkapenaren erdi aldera daude, eta baloratu beharrekoa da.\nEitb maldan behera


Vitoria-Gasteizko Udalaren web-orria - Udalaren Gazte Plana- Gazteria Elkargunea\nUdalak gazteriaren alorrean burutzen duen politikaren jarraipena egin eta politika horren inguruko eztabaidan parte hartu nahi duten hiriko elkarte eta taldeek -baita banako gazteek ere- osatzen dute Gazteria Elkargunea (lehen gazte planaren jarraipen batzordea izena zeukan).\nHemendik, sarbidea izan dezakezu udalaren parte-hartze organoen Gazteria Elkargunearen bilkura agendan ageri diren deialdiak, aktak eta beste ikusteko.\nIkusi dezakezu ere Udalaren Gazte Plana.\nHalaber, edozein gazteren proposamen eta iritziak jasotzeko prest dago elkargunea. Bertan parte hartzeko aukera ere baduzu, nahi izanez gero. Aski duzu Gazteria Zerbitzuarekin harremanetan jartzea, edo helbide honetara idaztea: planjoven2@vitoria-gasteiz.org.\nUdalaren IV. Gazte Planaren ebaluazioa


Muxikako Udala - Ondarearen Europako Jardunaldiak - Bizkaia 2019\nOndarearen Europako Jardunaldiak - Bizkaia 2019\nKultur ondarea oso gutxitan da pertsona bakar baten egintza. Izan ere, bat gatozen ekintzak, gure bizitzari benetan zentzua ematen diotenak eta inplikatu eta esku hartzera bultzatzen gaituztenak, adierazpen kolektiboak ohi dira. Eta, gainera, jendaurreko eszenaratzeak dira, ororen tokietan gertatzen dira eta parte hartzera kilikatzen gaituzte. Gure aurrekoek sortu zituzten, eta geroko belaunaldiei jakinarazteko joera dutenez, jarraitutasun sentimendua sortzen dute. Sormenaren adierazpenak dira eta jakintza-trukean eta esperientzia kolektiboan sakontzen\ndute, azken finean, komunitateen gizartekoitasunean.\nOndarearen Europako 2019ko Jardunaldiek, egunerokotasunetik ihes egiteko eta gure kulturaren zati bat geureganatzeko bidea ematen diguten adierazpen horiek nabarmendu nahi dituzte. Horregatik, aurten inoiz baino gehiago, herritarrei Jardunaldi horietan parte hartzeko gonbit egin nahi diegu; hain zuzen, ludikotik erritualerainokoak eta berezkotik zeremoniatsurainokoak diren baina beti partaidetasunera zabalik dauden\nadierazpenak antzeman eta partekatzeko. Objektu eta tokietan gauzatzen den eta aberasten eta ondorengoei helerazten jakin behar dugun teknikak eta ezagutzak dakartzan kultura-ondare biziaren alderdi ukigarriak eta ukiezinak.\nPlaza, antzoki, pilotaleku, zezen-plaza eta probalekuetatik, musika-kiosko eta elizpeetatik, musika, dantza, joko, kirol eta erromeriek Bizkaiko ondarea ezagutzeko gonbit egingo digute, urtero bezala. Eta, era berean –eta hemen dago alde berria–,\ngu protagonista bilakatzeko proposatuko digute, dantza egiten, abestiak ikasten, antzezlanak ikusten, horma-irudi artistikoak sortzen, antzinako erromesbideetatik ibiltzen, musika-tresnak fabrikatzen, herri ezberdinetako adierazpenak nahasten eta,\nbatez ere, pertsonen eta komunitateen artean loturak sortzen.\nEgutegia (PDF 388KB)\nEgitaraua (PDF 7,11MB)


Euskal enpresek bilera birtualak egin ahal izango dituzte SPRI Taldearen Kanpo Sareko bulegoetako 13 arduradunekin uztailaren 7tik 9ra - SPRI\nPRI Taldean integratutako Nazioartekotzeko Euskal Agentziaren Kanpo Sareko arduradunek bilerak egingo dituzte hala nahi duten euskal enpresariekin datorren uztailaren 7tik 9ra, Eusko Jaurlaritzak enpresei nazioartekotzen laguntzeko dituen tresna guztiak eskaintzek\nSPRI Taldean integratutako Nazioartekotzeko Euskal Agentziaren Kanpo Sareko arduradunek bilerak egingo dituzte hala nahi duten euskal enpresariekin datorren uztailaren 7tik 9ra, Eusko Jaurlaritzak enpresei nazioartekotzen laguntzeko dituen tresna guztiak eskaintzeko. Urtero egiten diren bilera horiek telematikoki egingo dira aurten. B2B hitzorduak eskatzeko aplikazioa zabalik dago jada.\nNazioartekotzeko Euskal Agentziako ordezkariek hala esan dute aurrez hitzartutako bakarkako bilera horiei buruz: “Covid-19ak ekarri duen mundu mailako erronkaren aurrean, Agentziak era askotako tresnak eskaintzen ditu euskal enpresek esportatu dezaten eta nazioarteko merkatuetan duten posizionamendua sendotu dezaten”.\nEsan bezala, ordubeteko bilerak egiteko hiru egun horietan, hitzorduak eskatu ahal izango dira Argentina eta Uruguai, Brasil, Txile, Txina, Kolonbia, India, Italia, Mexiko, Polonia, Erresuma Batu eta Irlanda, Txekiar Errepublika eta Eslovakia, Errusia eta Singapurreko bulegoetako arduradunekin (ASEAN eremuko herrialdeak estaliz).\nKanpo Sarea 87 herrialdetara zabaltzen da eta 70 profesional eta 16 bulego propio ditu. Basque Trade Agentziako nazioartekotze-taldeak enpresa bakoitzaren neurriko zerbitzuak ematen ditu atzerrira irteteko prozesu osoan, horretarako baliatzen dituelarik Adimen Lehiakorra, Jomugako Egitura eta Nazioarteko Zabalkuntza eta Salmentak.\nZehazki, zerbitzu hauek eskaintzen dira: neurrira bildutako informazioa eta jomuga-merkatuen analisia, produktu baten muga-zergei buruzko azterlanak, nazioarteko azoketarako laguntza eta kontaktuak; tokiko bazkideen identifikazioa; lursailak, pabilioiak, bulegoak eta instalazio espezializatuak bilatzea; orientazio juridiko eta fiskala eta laguntza publikoei buruzkoa; jomugan banku-kontuen irekiera tramitatzeko aholkularitza; produktua homologazio-organismoetan erregistratzeko laguntza; atzerrian giza-baliabideak bilatzea eta aurre-aukeraketa egitea; bulego birtualeko zerbitzuak; bidaia-agendak prestatzea, banatzaileak, agenteak eta bezeroak bilatzea; hornitzaileak bilatzea; tokiko enpresei buruzko ikerketak eta txosten komertzialak, atzerrian esportazio-partzuergoak sortzeko laguntza, e.a.\nBasqueTrade & Investment Kanpo Sarearekin topaketa birtualak egiteko ekimen honi buruzko berrikuntzak jasotzeko, garrantzitsua da gure kanal sozialetan jarraitzea, nazioartekotze-gaietan espezializatua edo orokorra eta/edo SPRI Taldearen informazio-buletinetara harpidetuta egotea.


Donostiako Berritzegunea: LEHEN ESKOLATZEA IGELDOKO ESKOLAN\n2013(e)ko irailakren 10(a)\nLEHEN ESKOLATZEA IGELDOKO ESKOLAN\nIkasturteari ekiteko garai honetan, urduritasunak, beldurrak, ...ugariak dira bai ikasle, guraso eta irakasleentzat. Banaketa garaia, seme-alabentzat bezala gurasoentzat ere zaila da. Egokitzapen garaian familia osoa moldatu behar da egoera berrira. Igeldoko eskolan egokitzapen prozesua lehenengo aldiz datozen ikasleekin nola egiten duten ezagutzeko aukera eman digute.\nGaiak: Haur Hezkuntza


Gaztandegietako esne-gazuraren aplikazioak. “Biogas”etik “kakao disolbagarrira” Gaztandegietako esne-gazuraren aplikazioak. “Biogas”etik “kakao disolbagarrira”\nHome Gizartea Zientzia Gaztandegietako esne-gazuraren aplikazioak. “Biogas”etik “kakao disolbagarrira”\nApi 6, 2015\nAzti eta Neiker, Tecnaliaren unitateetako bi eta BMIngenieria, 2012tik ikertzen ari dira gaztaren fabrikazio prozesuan sortzen den esne-gazura probetxugarri eta errentagarri bihurtzeko erabilerak.\nIkerketa horiek Valorlact, izeneko programa batean egiten dira, zeinak:\nnahi duen balidatu eta diseinatu Ekintza Plan bat, gaztandegietan sortzen den esne-gazura osorik aprobetxatzeko, erakutsiz kontzentrazio, lehortze eta/edo liseriketa anaerobio teknologiak, bai animalien eta gizakien janarietan, bai erabilera energetiko eta agronomikoetan.\nPrograma hau, Eusko Jaurlaritzak gidatua, Europako Batzordearen Life programaren baitan dago, era berean.\nPhys.org webguneak esan bezala, esne-gazuraren aprobetxamendutik ateratako emaitzak hiru arlotan biltzen dira:\nProiektua azken urratsetan dago. Ikerketan aurkituriko aplikazioen ekonomia eta ingurumen ebaluazioan, eta ondoren hasiko da sektoreko industrietan ezartzen.\n(Jarraitzen du) (Itzulpen Automatokoa)\nPrevious articleQuebéc, Basque Country, South Australia: “The Climate Group’s States & Regions Alliance” gidatuz\nNext articleDonibane Lohizune: Euskal leihoak – Basque windows


ELAk Euskal Herrian gure hezkuntza sistema propioa eraikitzeko beraien eskumenen defentsa egin dezatela eskatzen die Eusko Jaurlaritzari zein Nafarroako Gobernuari — ELA Sindikatua\nELAk Euskal Herrian gure hezkuntza sistema propioa eraikitzeko beraien eskumenen defentsa egin dezatela eskatzen die Eusko Jaurlaritzari zein Nafarroako Gobernuari\nELAk Euskal Herrian gure hezkuntza sistema propioa eraikitzeko beraien eskumenen defentsa egin dezatela eskatzen die Eusko Jaurlaritzari zein Nafarroako Gobernuari 2021 Estatuko aurrekontu proiektutik, LOMLOE lege proiektutik zein EPE eredu zein prozesuak arautzen dituzten arauetatik gure Hezkuntza eskuduntzak oztopatzen dituzten aurreikuspenak bertan behera uzteko eskatu zuen ELAk izandako Estatu Espainiarreko Irakasle Funtzionarioen mahaian. https://www.ela.eus/eu/gizalan/irakaskuntza/albisteak/elak-euskal-herrian-gure-hezkuntza-sistema-propioa-eraikitzeko-beraien-eskumenen-defentsa-egin-dezatela-eskatzen-die-eusko-jaurlaritzari-zein-nafarroako-gobernuari https://www.ela.eus/eu/gizalan/irakaskuntza/albisteak/elak-euskal-herrian-gure-hezkuntza-sistema-propioa-eraikitzeko-beraien-eskumenen-defentsa-egin-dezatela-eskatzen-die-eusko-jaurlaritzari-zein-nafarroako-gobernuari/@@download/image/50344657483_3b1f96edc0_b.jpg\n2021 Estatuko aurrekontu proiektutik, LOMLOE lege proiektutik zein EPE eredu zein prozesuak arautzen dituzten arauetatik gure Hezkuntza eskuduntzak oztopatzen dituzten aurreikuspenak bertan behera uzteko eskatu zuen ELAk izandako Estatu Espainiarreko Irakasle Funtzionarioen mahaian.\nAzaroaren 11n Espainiar Estatuko Irakasle Funtzionarioen mahai sektoriala izan zen. Bertan aurkeztutako gai ezberdinen aurrean, ELAk Euskal Herrian gure Hezkuntza sistema propioa eraiki ahal izatea ekidin dezaketen oinarrizko arau zein legeetako aurreikuspenak bertan behera uztea galdegin zion Hezkuntza ministeriori.\nLOMLOE Hezkuntza lege proiektua. ELAk ongi irizten dio LOMCEren alderik okerrenetako batzuk bertan behera uzteko asmoari (errebalida edo azken ebaluazioak, Estatuaren esku zegoen curriculumaren zabaltzea, hizkuntza koofizialetako murgiltze ereduen debekua, DBHko 3. mailatik ikasleak segregatzea, erlijio eta balio etiko eta zibikoen ikasgaien trataera eta aintzatespena, eskoletako parte hartze demokratikoa eta eskola-kontseiluen eskumenak mugatzea, edota ikastetxe pribatuen mesedetan ezarri zen planifikazioaren desarautzea esaterako); Haatik, onartuko balitz ere, erreforma honekin soilik LOMCE ezarri aurreko egoerara itzuliko ginateke, esaterako eskumenen inbasioari dagokionez, azken urteetan aplikatzen ari den murrizketa politiketan ez luke eraginik izango eta ez luke zuzenduko jada LOEn ageri den hezkuntzaren merkantilizaziorako joera ere.\nSindikatuak salatzen du adibidez, curriculumaren edukien zati handi bat zehaztea, titulu akademikoak lortu, agiriak eman eta homologatzeko eskubidea edota unibertsitatez kanpoko irakasle funtzionarioen oposaketa sistema ere Espainiar Gobernuak inposatzen jarraituko lukeela.\n2021erako Estatuko aurrekontu proiektua. Euskal Herriak aurrekontu politika propioak erabakitzeko, eta ze zerbitzu publikoak behar eta nahi dituen erabakitzeko eskubidea izan behar du; EAEko zein Nafarroako agintariek neurri murriztaileak eta neoliberalak aplikatzeko justifikazio gisa erabiltzen dituzten estatuko injerentzia mugatzailerik gabe. ELAk, gure eskumenak mugatzen eta baldintzatzen dituen aurrekontuen egonkortasunerako legediak ezarritako gastu araua, defizit muga, edota zorraren ordainketa lehenesteko betebeharra bezalako arauak bertan behera uzteko exijitu du gaurkoan ere.\nEnplegua Zerbitzu publikoetan orohar eta Hezkuntzan bereziki. Euskal Herriko Zerbitzu publikoetan orohar, eta Hezkuntzan bereziki dauden langile-beharrak, EPE sistema, hauen ezaugarriak zein eredua erabakitzeko gaitasuna errespetatu beharrean, Espainiako Estatuak birjarpen-tasak zehaztearen, zein daukagun behin behinekotasun maila ikaragarria mantentzea suposatzen duten EPE sistema eta ereduen aldeko apustua egiten jarraitzen du. Hezkuntza publikoan daukagun behin behinekotasun maila onartezinarekin amaitzeko- %40 ingurukoa EAEko eta Nafarroako irakasle funtzionarioen artean- ezinbestekoa da muga hauek gaindituz, milaka behin behineko langileren egonkortasuna ekarriko duen bermedun kontsolidazio prozesuak abian jartzea.\nELAk Eusko Jaurlaritzari eta Nafarroako Gobernuari beraien Hezkuntza eskuduntza osotasunean defenda dezatela, eskuduntza horiek mugatzen dituzten Estatu Espainiarreko oinarrizko arauak babestu zein aitzakiatzat erabiltzeari utz ditzatela gure Hezkuntza ahultzeko eta gure Hezkuntza sistemaren beharrei erantzun diezaiotela eskatzen diegu.


Suak indarrean jarraitzen du – Euskadiko Futbol Federakundea | Federación Vasca de Fútbol\nSuak indarrean jarraitzen du\nEuskal selekzioak nagusitasunez hartu du mendean Venezuela (3-1). San Mameseko giroa ikusgarria izan da. Neurketa amaieran hautatzaile lanak utzi egingo dituela adierazi du Jose Angel Iribarrek.\nSelekzio gosez daudela erakutsi zuten San Mameseko harmailak bete zituzten jarraitzaileek. Hiru urtez jokatu gabe egon ostean, Euskal selekzioa lehiatzen ikusteko irrikaz agertu ziren zaleak. Gau hunkigarria izan zen. Emozioz betea. Euskal selekzioa berriz berdegunean ikusteak, Joseba Etxeberriak egindako ohorezko sakeak, Iribarren agurrak… magiaz bete zuten norgehiagoka. Zale batzuk eramandako bengalegatik eta petardoegatik izan ez balitz gau borobila izango litzateke.\nEuskal jokalariak “ofizialtasuna” aldarrikatuz zelairatu ziren. Ordurako gainezka zegoen Katedrala. Ohiko fotoak atera ostean Joseba Etxeberria agertu zen berdegunean. Jokalari ohiak egin zuen ohorezko sakea. Egin beharreko omenaldi guztien ondoren hasi zen neurketa. Iribar-Etxarri bikotearen taldeak ez zuen ondo hasi neurketa. Jokalariak ez ziren elkar ulertzen eta zelaiaren egoera kaskarrak ere ez zuen asko lagundu joko landua egiterako orduan. Guzti hori baliatu zuen Venezuelak lehen aukera sortzeko. Arismendik gertu izan zuen lehen gola baina Iraizozek ez zion bere helburua betetzen utzi. Venezuelaren lehen aukera pizteko baliatu zuen Euskal selekzioak. Pixkanaka-pixkanaka nagusitzen hasi zen. Xabi Prieto izan zen itxuraldaketaren protagonista nagusia, baina Igor Gabilondok eta Zurutuzak izan zituzten gol aukera garbienak. Athleticeko ezkerrak falta jaurtiketa bat baliatu zuen arriskua sortzeko, baina Dani atezainak gelditu bikaina egin zion. Realeko erdilariak, berriz, ezin izan zuen ganoraz amaitu Prietok eskuin hegaletik egindako jokaldia.\nEuskal selekzioak kontrolpean zuen neurketa, baina neurketaren orduerdia bete berritan Vizcarrondok ondo baino hobeto baliatu zuen Hernandezek jaurtitako falta bat aurkari guztiei aurrea hartu eta baloia Iraizozen sareetan sartzeko. Kolpe gogorra izan zen Euskal selekzioarentzat. Atsedenaldira arte ez zen egoerari buelta emateko gai izan.\nBigarren zatian gauzak goitik behera aldatu ziren. Iribarrek eta Etxarrik bederatzi aldaketa egin zituzten. Emaitza ona eman zuten aldaketek. Lehen minututik sekulako grina erakutsi zuten neurketari buelta emateko. Agirretxek birritan, Javi Martinezek eta Toquerok gertu izan zuten banakoa, baina Gurpegi izan zen markagailua parekatu zuen futbolaria. Andosillakoak areaz kanpotik egin zuen jaurtiketak atzelari baten gorputzean jo ostean norabidez aldatu eta sareetarako bidea hartu zuen. Berdinketarekin erotu egin ziren zaleak. Hala ere, ez zeuden konforme. Gehiago gura zuten. Eta jokalariek gura zutena eman zieten. Euskal selekzioak bide beretik jarraitu zuen eta bistan zen berandu baino lehen irauliko zuela emaitza. Mikel Labaka izan zen korner jaurtiketa baten ondorioz Euskal selekzioa aurretik jartzea lortu zuena. Ez zen giro Katedralean. Gaua borobiltzeko Muniainek egin zuen hirugarrena banakako jokaldi bati esker. “Beste bat, beste bat…” eskatuz amaitu zen neurketa.\nIribarren azken partida\nEmozio handiko neurketa izan zen. Bai zelaian eta baita aldageletan ere. Izan ere, hemezortzi urtez Euskal selekzioaren ardura izan ostean, kargua utzi egingo duela aurreratu baitzuen Jose Angel iribarrek. “Une aproposa dela uste dut”, esan zuen entrenatzaile gipuzkoarrak. Euskal futbolaren mito nagusiaren agurra da. Eskerrik asko Angel!\nEuskal selekzioa: Iraizoz; Oier, Ansotegi, Amorebieta, Sirieix; Gurpegi, Aranburu, Xabi Prieto, Zurutuza, Gabilondo; eta Llorente. Bigarren zatian: Riesgo, Mikel Gonzalez, Koikili, Xabi Alonso, Susaeta, Javi Martinez, Toquero, Agirretxe, Muniain eta Labaka.\nVenezuela: Dani; Vizcarrondo, Romero, Di Giorgi, Rondon, Orozco, Arismendi, Hernandez, Guerra, Fuenmayor eta Perozo. Bigarren zatian: Granados, Flores, Del Valle, Gomez, Agnel Flores, eta Chourio.


Knosos-eko jokoa - Jokoenea\nKnosos-eko jokoa, Arkeologia Museoa, Heraklion, Kreta. Argazkia: Garrett-Ziegler, 2016-04-21\nKnosos-eko taula. Arkeologia Museoa, Heraklion.\nJoko honen taula Arthur Evans-ek aurkitu zuen Kretako Knosos-eko jauregiko indusketan 1901ean. Aztarnak g.g.a. 1600 urte ingurukoak dira. Taularen neurriak itzelak dira, 965 mm luze eta 553 mm zabal. Taula, irizpide askorengatik, ezohikoa da, eta historialari batzuek zalantzan jarri dute joko bat ere baden. Esaterako, zeramika minostarraren ikertzaile Alexios Pliakos-en aburuz Knosos-eko jauregian aurkitu zen taula ez da joko-taula bat, minostarren egutegia baizik. H.J.R. Murray-k Ekialde Hurbileko antzinako joko taulekin eta horietan jokatutako jokoekin zerikusirik duten froga ugari bildu ditu. Baina Knososko joko-taula izenekoaz dio ezagutzen diren joko-tauletatik oso desberdina dela eta, haren iritziz, ez duela iradokitzen joko-taula bat denik. Garai hartako joko-taula gehienak, kiribilak izan ezik, angeluzuzenak eta simetrikoak dira. Jean-Marie Lhôte-k dio taularen itxura angeluzuzena eta simetria ez direla baldintza beharrezkoak eta nahikoak izaera ludikoa egozteko, baina horrelako hipotesia indartzen dutela. Aitzitik, Robert S. Brumbaugh-ek dio Knososko taularen eta Ur-eko erret jokoaren taularen arteko antzekotasunak horren gertu daudela, ezen Knososko taula familia bereko joko baten taulatzat har daitekeela, baita jokoa nola jokatu behar den gutxi gorabehera zehazteko ere. Eta hori iradokitzen du bere artikuluan.\nJoko-taula hau bakarra da munduan, holakorik ez baita inoiz beste inon aurkitu. Jatorrizko jokoa bolizko, harri-kristal eta beirazko pastazko inkrustazioekin egin zen, zian urdinez eta urrezko eta zilarrezko xaflaz apaindua, egurrezko oinarri baten gainean. Jokoaren bolizko lau pieza aurkitu zituzten inguruan. Seguruenik, Knososko jauregian bizi izan zen familia minostar bateko kide batena izan zen jokoa. Jatorrizko jokoa Heraklion-eko Arkeologia Museoan dago, Kretan.\nOso litekeena da jokoa Ekialde Hurbileko eta Ekialde Urruneko beste joko zahar batzuen antzeko lasterketa-jokoa izatea. Arthur Evansek hipotesi erraz bat egin zuen: taularen goiko aldean ageri diren lau zirkulu urdinak, gotorlekuak, esaterako, jokoaren helburua dira. Bi jokalariek bina peoi balute, biribil horietan biak kokatzea beste edozein berreraikuntza bezain logikoa litzateke.\nEz dakigu nola jokatu zen. Berreraikitze guztiek oso ustezkoak eta espekulatiboak izan behar dute. Joko zaharragoekin (Jiroft-eko jokoekin, Ur-eko erret jokoarekin eta Tau-rekin) dituen antzekotasun batzuk bistakoak dira, taularen beheko hegoen muturretan peoiak sartzea bezala, baina joko hori ez da ohikoa zenbait alderditan, bereziki goiko eremuan. Litekeena da dadoaren edo dadoen jaurtiketa bereziren bat behar izatea ibaia zeharkatzeko, eta ideia hori beste joko batzuetan ere erabili izan da, hala nola Ur-eko erret jokoaren zubia edo erdiko lauki estuak zeharkatzea, "ebaki laburrak" zeharkatzea 58 zuloko jokoan.\nEz dira jokoaren arauak ezagutzen eta jokoetan adituak ez dira saiatu berridazten, taularen itxura arraroagatik. Hala ere, bi saiakera berri arrakastatsu egin dira, Eli Gurevich-en iritziz, Knosos jokoaren arauak berridazteko, biak zientzia-fikziozko idazleek eginak. Lehen arau-multzoa grekoz idatzitako liburuan proposatu zuten, eta 2007an argitaratu, Eleni Dragona-k eta Christos Z. Konstas-ek, Hildakoen liburu greziar zaharra. Dragona arkeologoa da, eta Konstas zientzia-fikziozko idazlea. Bigarren arau-multzoa Errusiako joko-berreraikitzaile batek, Dmitriy Skiryuk-ek, garatu zuen eta 2011n argitaratu zuen bere blogean, errusieraz; Dmitriy zientzia-fikziozko idazlea ere bada.\nJokoaren arauak eman aurretik, Dragonak eta Konstasek eta Skiryukek taularen ezaugarriek benetan adierazten dutena azaldu zuten. Haien azalpenak desberdinak ziren, eta, beraz, interpretazio desberdina eman zuten taulako zer ezaugarri diren joko-laukiak, eta ez soilik apaingarriak, eta piezak taulan nola mugitzen diren azaltzean. Bi interpretazioek joko-segida desberdinak sortu dituzte.\nDragonak eta Konstasek azaldu zutenez, behe aldeko 10 zirkulu berdineko taularen eremuak Bizidunen Lurra irudikatzen du, eta bi motatako 8 zirkuluko eremuak, aldiz, Hildakoen Lurra – Hades irudikatzen du. Taularen erdian dagoen adreilu itxurako eremuak Estigia ibaia irudikatzen du; ibaia gurutzatu egin behar zuten Bizidunen lurretik Hadesera igarotzeko. Jokoaren helburua Bizidunen lurretik Hadesera igarotzea eta, gero, bizitzara itzultzea da, bizi-zikloaren simulagailu gisa.\nSkiryukek Kretaren bizimodu nagusiari buruzko hausnarketa gisa interpretatu zuen jokoa, itsasokoak eta merkataritza. Azaldu zuen taula bertikalki orientatu behar dela 10 biribilekin beheko aldean eta 8 biribilekin goiko aldean. Behealdeko 10 biribilak Kretako maparen adierazpena ziren. Goiko 8 biribilek beste herri batzuen uharteak irudikatzen zituzten Mediterraneo itsasoaren inguruan. Erdialdeko lerroek beste uharte batzuetara iristeko gurutzatu behar zen Egeo itsasoa irudikatzen zuten. Azkenik, jokoaren piezek Kretatik hainbat uhartetara salerosteko bidaiatzen zuten ontzi minostarrak irudikatzen zituzten.\nJoko-taulako biribilen patroiaren itxura eta Ur-eko erret jokoaren taulako laukien patroiaren itxurarekin alderatu zituen Skiryukek, eta 20 karratuak Knososko taulan deskribatu zituen. Hortik, bi jokoek oso antzekoak izan behar zutela ondorioztatu zuen.\nSkiryuk-en arabera, jokoaren taula bi eremutan banatzen da: handia (10 biribil) eta txikia (8 biribil). Eremu handian biribil guztiak tamaina berekoak dira eta astroide zuri bana dute. Eremu txikian, 4 biribil handiagoak kolore eta material desberdinetako loreekin apainduta daude eta astroide bana dute. Alboetako biribiletako astroideak beltzak dira, eta arriskua sinbolizatzen dute. Behekoa urdin argia da eta ura sinbolizatzen du, eta goikoa terrakotaz egina dago eta lur lehorra sinbolizatzen du. Skiryukek azaldu zuenez, gainerako bi eremuak Egeo itsasoko erdigunea, non pieza asko aldi berean egon zitezkeen, ontzi askok itsasoan ibil zezaketelako batera, eta eremu handiaren erdian zegoen eremu urdina ziren, zeina Kretako ipar-mendebaldeko izkinan zegoen Kolpos Kissamou izeneko badia baitzen, eta espazio segurua zen, badia itsasontzientzako babesleku segurua litzatekeen bezala. Horrek 20 laukiko joko-taula ematen zuen, eta 20 laukiko jokoan eta Ur-eko erret jokoan bezala jokatu zuen. Skiryukek ondorioztatu zuen jokalari bakoitzak 7 joko-pieza izango zituela, Ur-eko erret jokoan bezala, baina Evansek 4 joko-pieza bakarrik aurkitu zituen jokoarekin batera.\nDragoiaren eta Konstasen arauak, ezta Skiryuken arauak ere, ez daude osatuta zalantzarik gabe jokatzeko. Eli Gurevichek biak elkartu eta bere arau batzuk erantsi ditu jokoan osoki aritu ahal izateko.\nHemen, Tetraktis Studioak (Hania, Kreta) jokoarekin batera banatzen dituen arauak eta Eli Gurevichek Ancient Games webgunean garatutakoak emango ditugu.\nTaulak 18 zirkulu ditu, hamar zirkulu berdin beheko eremuan eta bi tamainako launa zirkulu goiko eremuan kokaturik. Bi eremuak ibai batez bereizirik daude.\nBeheko eremuan, erdialdean, badia dago.\nBi jokalarirentzako jokoa da. Jokalari bakoitzak 5 peoi ditu. Arauen bertsio bakoitzean dado desberdinak erabiltzen dira.\nHelburua bost peoiak taulan sartu, bertan mugitu eta taulatik ateratzea da.\nTetraktis Studio-ren arauak\nBeheko eremuan jokoan hasteko zirkuluak, ibaia zeharkatzeko eta irteteko bi zirkuluak daude.\nGoiko eremuko zirkuluko txikiak babeslekuak dira, babesleku bat jokalari bakoitzarentzat. Aldi berean, lau zirkulu loredun seguru handiago daude.\nEz dira seguruak ibaia eta ibai azpiko lau zirkulu.\nDadoaren jaurtiketak erabakiko du zein jokalari hasiko den.\npuntu bat ateraz gero, zirkulu bat mugituko da peoia.\nbi puntu ateraz gero, bi zirkulu mugituko da peoia.\nhiru puntu ateraz gero, hiru zirkulu mugituko da peoia.\nlau puntu ateraz gero, lau zirkulu mugituko da peoia.\nbost puntu ateraz gero, ez da peoirik mugituko eta txanda galtzen da.\nsei puntu ateraz gero, lau zirkulu mugituko da peoia, eta berriro jaurtitzeko aukera dago.\nJokalariek peoiak taulan sartuko dituzte haien aldeko lehen zirkulutik.\nPeoi bat taulan sartzeko 4 edo 6 atera behar da dadoarekin.\nBehin peoi bat taulara sartuz gero, dadoaren jaurtiketaren arabera mugi daiteke.\nZirkulu bakoitzean peoi bakar bat egon daiteke, azkeneko zirkuluan izan ezik.\nPeoi bat aurkariaren peoi bat dagoen zirkulura sartzen bada, aurkariaren peoia taulatik aterako da eta ibilbidea berriro hasi beharko du.\nIbaia zirkulu bat bezala erabiltzen da, baina peoi bat ibaira sartzen bada, taulatik aterako da. Ibaia 2ko jaurtiketa batekin baino ezin da zeharkatu; kasu horretan peoia goiko eremuko zirkulu seguru batera joango da; hau da, aurkariak ezingo du eraso.\nBabesa bi babeslekuetan har daiteke, non peoi batzuk inolako arriskurik gabe egon baitaitezke. Bi babesleku horietara joan daiteke goiko eremuko goiko zirkulu loredunetik, bere ibilbidetik aldenduz eta aterperantz aurreratuz beherantz joan beharrean.\nBabeslekuetatik dadoaren jaurtiketekin atera daiteke goiko arauei jarraiki.\nPeoiak ezin dira atzera mugitu.\nPeoiek ibaia berriro zeharkatu beharko dute beherantz 2ko jaurtiketa batekin.\nAurkariak zorte nahikoa balu, peoia taulatik kanpora bidal lezake, eta berriro hasi beharko luke ibilbidea.\nAzken zirkulura iristen den peoia taula utz dezake 4ko edo 6ko jaurtiketa batekin. Bestelako jaurtiketekin beste peoiren bat mugitu beharko da.\nIrteerako zirkuluan jokalari baten bi peoi edo jokalarien peoi bana ere egon daitezke.\nJokalari baten bi peoi sartzen badira azken zirkuluan, aurkaria oztopatzen dute, zeinak ezin dituen bere peoiak taulatik atera, eta zirkulu ez-seguruetan gera litezke.\nIrabazlea bere bost peoiak taulatik azken zirkulutik ateratzen dituen lehena izango da.\nEli Gurevichen arauak\n(1) Bi jokalarirentzako jokoa da. Jokalari bakoitzak 5 peoi ditu.\n(2) Jokoak 20 gelaxkako taula, 5 peoi argi, 5 peoi ilun eta 3 dado tetraedriko, bina erpin markaturekin, ditu.\n(3) Hiru dadoen jaurtiketa:\nDado batek erpin markatu bat goian badu eta beste biek behean badute, puntuazioa 1 izango da.\nBi dadok erpin markatu bat goian badute eta hirugarren dadoak behean badu, puntuazioa 2 izango da.\nHiru dadoek erpin markatu bat goian badute, puntuazioa 3 izango da.\nHiru dadoetako batek ere ez badu erpin markatu bat goian, puntuazioa 4 da, hau da, lor daitekeen gehieneko puntuazioa.\n(4) Ez dago dadoen jaurtiketa estrarik.\n(5) Zein hasiko den erabakitzeko, jokalariek dadoak jaurtiko dituzte 1ekoa lortzen duten arte; hori lortzen duen lehena hasiko da jokoan.\n(6) Peoi guztiak taulatik kanpo daude partida hasieran.\n(7) 1 puntuazioa lortzen duen jokalaria 1. eremuan hasiko da jokoan, eta bere aldera joango da. Ez dio axola argiekin edo ilunekin.\n(8) Jokoak aurrera egin ahala, lehenengo jokalariaren peoi guztiak taulan mugitzen dira gezi gorriek erakutsitako bidearen arabera. Aurkariaren peoiak, aldiz, bide berean mugitzen dira, baina kontrako noranzkoan.\n(9) Peoiak ezin dira atzera mugitu.\n(10) Eremu handiko zirkulu guztiak, 2, 3, 4, 5, 6, 7, 17, 18, 19 eta 20 zirkuluak, ez dira seguruak. Peoi bakar bat sar daiteke zirkulu horietako batean. Aurkariak bere peoietako bat eremu handiko zirkulu bete batean sartzen badu, jokalariaren peoia taulatik kanpo aterako da eta peoi hori jokoaren hasierara doa.\n(11) Peoiek elkar harrapa dezakete bidean edozein noranzkotan mugitzen den bitartean. Adibidez, jokalari baten peoiak bidea hasi berri badu eta aurkarien peoia badiara (1) itzultzen ari bada, peoi horiek elkar harrapa dezakete, seguru ez dagoen zirkulu bete batean sartzen badira.\n(12) 2, 3, 4 eta 18, 19, 20 zirkuluak hormaren ondoan daude, eta jokalariari bigarren txanda ematen diote haietan sartzen badira, edozein noranzkotan doazela.\n(13) 7 edo 17 zirkuluen ondoren, peoi guztiak ibaira (8) mugitzen dira, dadoen puntuazioaren balioa edozein dela ere. Ibaia peoi guztiek partekatzen dute, eta ez dago mugarik jokalari baten edo aurkariaren zenbat peoi aldi berean sartzeko. Ibaia eremu segurua da. Peoiak ez dira hortik ateratzen inolako arrazoirengatik. Ibaia oso eremu zabala denez, jokalariek beren peoiak mantendu behar dituzte mugimenduaren bidearen alde banatan, ez nahasteko zer pieza mugitzen den aurrerantz eta zein pieza mugitzen den atzerantz. Jokoan 10 peoiak mantentzeko bezain zabala da ibaia.\n(14) Ibaitik (8) eremu txikira (9) igarotzeko, dadoekin 1 edo 4 lortu behar du jokalariak. 2 edo 3 lortzen badute, ibaian egon behar dute, edo ibaian ez dauden beste peoia batzuk mugitu.\n(15) Ibaitik peoiek eremu txikiko bideari jarraitzen diote, gezien bidez erakusten den bezala. Eremu txikia ibili ondoren, peoia itsasora itzultzen da eta, gero, eremu handira, eta badian (1) lurreratzean osatzen dute jokoa, eta, hortik, taulatik kanpora.\n(16) 9, 10, 13 eta 16 zirkulu loredun handietan jokalari baten 2 peoi egon daitezke aldi berean. Hirugarren peoi bat ezin da sartu zirkulu horietan, eta mugimendu hori debekatuta dago.\n(17) 11, 12, 14 eta 15 zirkulu txiki urdinak babeslekuak dira eta peoi bakar bat egon daiteke bakoitzean. Jokalari baten peoia, beteta dauden bitartean, ezingo da zirkulu horietako edozeinetara sartu, mugimendu hori debekatuta dago, eta jokalariak beste peoi bat mugitu beharko du, edo txanda galdu.\n(18) Astroide argia duen 9 zirkulu loreduna segurua da. Jokalari batek ezin du aurkariaren peoiak zirkulu honetan harrapatu, mugimendua onartzen bada. Zirkulu hori ere nahitaezko zirkulua da. Peoi guztiak zirkulu horretan gelditu behar dira ibaitik (8) atera ondoren eta ibaian (8) sartu aurretik, dadoen puntuazioa edozein dela ere.\n(19) Terrazkotako astroidea duen 13 zirkulu loreduna zirkulu segurua da. Jokalari batek ezin du aurkariaren peoiak zirkulu honetan harrapatu, mugimendua onartzen bada.\n(20) Astroide beltza duten 10 eta 16 zirkulu loredunak tranpa izan daitezke. Jokalari bat gelaxka horietako edozeinetan sartzen denean, dadoak berriro bota behar ditu. 2 ateratzen badu, peoia ibaira itzultzen da atzera. 3 ateratzen badu, peoia bertan geratzen da. 1 edo 4 ateratzen baditu, peoia zirkulutik kanpo mugituko da eta dagokion zirkulura joango da aurrerantz.\n(21) Peoi batek bere bidea eremu txikian osatu ondoren, ibaian (8) sartu behar du berriz ere itzulerako bidean. Eremu handira itzultzeko, jokalariak dadoekin 1 edo 4 atera behar du. 2 edo 3 lortzen badu, ibaian geratu beharko du, edo ibaian ez dauden beste peoi batzuk mugitu.\n(22) Badia (1) eremu segurua da, eta guztira 4 peoi egon daitezke bertan, jokalari batenak edo bienak. Bertan dauden peoiak ezin dira harrapatu.\n(23) Badiatik (1) abiatuta, peoi bat taulatik kanpo mugi daiteke dadoen edozein puntuaziorekin.\n(24) Peoiak beste zirkuluetatik ere taulatik atera daitezke, 18, 19, 20 edo 4, 3 eta 2, baina dadoen puntuazio zehatzarekin bakarrik. 18 eta 4 zirkuluetatik, 4ko puntuazioarekin; 19 eta 3 zirkuluetatik 3ko puntuazioarekin; eta 20 eta 2 zirkuluetatik, 2ko puntuazioarekin.\n(25) Peoiak taulatik kanpo mugitzen dituen lehenengo jokalariak irabazten du.\nJames J. Bond: Board and pieces, https://sites.google.com/site/boardandpieces/list-of-games/the-knossos-game (2021-02-14)\nRobert S. Brumbaugh: http://healthy.uwaterloo.ca/museum/Archives/Brumbaugh/index.html (2021-02-14)\nEli Gurevich: Ancient Games, https://www.ancientgames.org/knossos-game-zatrikion/ (2021-02-14)\nH. J. R. Murray: A History of Board-Games other than Chess, Oxford University Press, 1951.\nAlexios Pliakos: https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjLwZPG-rntAhVqCWMBHbVfCcoQFjABegQIAhAC&url=https%3A%2F%2Fchs.harvard.edu%2FCHS%2Farticle%2FdisplayPdf%2F3925&usg=AOvVaw0zY8rzfe8KrIuwTdgWAxFc (2021-02-14)\nEskuko arauak: Tetraktis studio.